open-index/open-wikipedia-markdown huggingface dataset:
基因改造食物

**基因改造食品**（），係利用現代分子生物技術，將某啲生物嘅基因轉移到其他物種去，改造生物嘅遺傳物質，產生遺傳修飾生物體，令佢喺形狀、營養品質、消費品質等方面向人需要嘅目標轉變，或者做加工原料生產嘅食品。

## 參考
食物添加劑

**食物添加劑**係為咗保持味道或增強口感、改善外觀加入面食物入面嘅物質。

## 參考
戴利白蘭特

**戴利白蘭特**（，，）係荷蘭嘅男足球員，身高180厘米，重72千克，2008年開始踢職業比賽。佢踢過阿積士、曼聯同拜仁，宜家踢基羅納。

## 葳蕤史

### 國家隊
; 荷蘭 (2)
*世界盃季軍: 2014
* 歐洲足協國家聯賽亞軍：2018-19

### 球會
; 阿積士（10）
* 荷蘭甲組足球聯賽冠軍：2010-11、2011-12、2012-13、2013-14、2018–19、2020–21
* 荷蘭盃冠軍：2018–19、2020–21
* 克魯伊夫盾冠軍：2013、2019

; 曼聯（5）
* 英格蘭足總盃冠軍:：2015-16
* 英格蘭聯賽盃冠軍：2016-17
* 英格蘭社區盾冠軍：2016
* 歐霸盃冠軍：2016-17
* 歐洲超級盃亞軍：2017

### 個人
* 阿積士未來之星獎：2007-08
* 阿積士年度最佳球員：2012-13
* 荷蘭足球先生：2014
* 入選年度最佳球隊（荷蘭甲組足球聯賽）：2012-13、2013-14、2018-19
* 阿姆斯特丹年度最佳球員：2014
* 歐霸盃賽季最佳陣容：2016-17
* 入選歐洲國家聯賽決賽週最佳陣容：2019

## 效力過嘅球隊
*阿積士足球會
*曼聯
*荷蘭足球代表隊
*拜仁慕尼黑

## 參加咗
2014年FIFA世界盃 2011–12年歐洲聯賽冠軍盃 2011–12年歐霸盃 2012/13年度歐洲聯賽冠軍盃 2012–13年歐霸盃 2013–14年歐洲聯賽冠軍盃 2014年至2015年英格蘭超級足球聯賽 2015年至2016年英格蘭超級足球聯賽 2015–16年歐霸盃 2016年至2017年英格蘭超級足球聯賽 2016–17年歐霸盃 2017–18年歐洲聯賽冠軍盃 2017年至2018年英格蘭超級足球聯賽 2018–19年歐洲聯賽冠軍盃 2015–16年歐洲聯賽冠軍盃 2013–14年歐霸盃 2010–11年歐霸盃 2008–09年歐洲足協盃
英格蘭超級足球聯賽

## 攷

## 拎
馬克雲保美

**馬克雲保美**（，， ）係前荷蘭男足球員，身高186 厘米，重86 千克。佢個仔魯賓都係職業球員，踢緊AZ阿爾克馬爾。

## 葳蕤史

### 個人獎項
* : 2001、2005

### 球會獎項
;PSV燕豪芬
*荷蘭甲組足球聯賽冠軍：2000、2001、2003、2005
*荷蘭盃冠軍：2005
*荷蘭超級盃冠軍：2000、2001、2003、2012

;巴塞隆拿
*西班牙甲組足球聯賽冠軍 : 2006
*歐洲聯賽冠軍盃冠軍 : 2006
*西班牙超級盃冠軍 : 2005、2006

;拜仁慕尼黑
*德國甲組足球聯賽冠軍 : 2008、2010
*德國超級盃冠軍 : 2010
*德國足協盃冠軍 : 2008、2010
*德國足球協會聯賽盃冠軍 : 2007

;AC米蘭
*意大利甲組足球聯賽冠軍 : 2011
*意大利超級盃冠軍 ：2011

### 國家隊
*世界盃亞軍：2010年

## 效力過嘅球隊
巴塞隆拿足球會 PSV燕豪芬 拜仁慕尼黑 AC米蘭 荷蘭足球代表隊

## 參加咗
2010年FIFA世界盃 2006年FIFA世界盃 2012年歐洲國家盃
德國甲組足球聯賽

## 攷

## 拎
食物質素

**食物質素**係講緊消費者對食物接受程度嘅其中一項指標。呢啲包括內在因素，例如形狀、顏色同口感等。

## 參考
食物價格

**食物價格**係指跨國、跨地區同埋全球層面上嘅平均價格水平。食物價格會影響食物嘅生產者同消費者。價格水平取決於食物生產過程，包括食物營銷同食物分銷。食物價格嘅波動係由多方面因素疊加所造成。地緣政治事件、全球需求、匯率、政府政策、疾病同農作物產量、能源成本、農業所需自然資源嘅供應情況、投機、土地用途變化同天氣事件，都會直接影響食物價格。

食物價格波動會造成好多影響。食物價格上升，會威脅到糧食安全，尤其是對發展中國家，仲可能引發社會動盪。食物價格上升亦同飲食質素同健康方面嘅差異有關，會對婦女同小朋友等嘅群體有零舍負面影響。

## 睇埋
*糧食通脹
*食物選擇
*垃圾食物

## 參考
食物評級

**食物評級**係根據食物嘅質素、新鮮度同市場價值透過探究、評估同分類唔同食物嚟做。

## 參考
倪子岡

**倪子岡**（）係一個唱片監製同詞曲作家，佢嘅代表作品係臺灣歌手蔡依林喺2014年推出嘅音樂單曲《Play我呸》。

## 音樂作品

## 參考
史策

**史策**（）係中華人民共和國女演員，黑龍江省牡丹江市出世，北京舞蹈大學畢業。

## 出面網頁

類:中國女演員
億世家

**億世家**（英文：**ecHome**），係香港一間家電家品連鎖店，母公司億世集團有限公司喺1988年成立。
億世家係一間百分百地道嘅香港品牌，喺港九新界擁有超過34間分店及網店，一直秉持「以客為本」嘅品牌理念同服務價值，期望為消費者提供真正價廉質優嘅產品及「一條龍」服務。
公司由產品採購、篩選、技術改良、進口、銷售、售後服務等環節都係100%自主，更提供全面售後服務，包括保養承諾、門市維修同全港首創折舊換新嘅服務。

## 發展
*1988年 億世集團有限公司成立，以本地及海外快遞為起始業務。
*1992年 以「億世通」名義開設產品批發業務，早期同其他連鎖店包括萬寧、屈臣氏、快圖美、7-11、惠康、百老匯、實惠家居、八佰伴…等合作家庭電器換購，全盛時期全港有超過1000個換購點。
*1998年 首創以自動售賣機出售手錶產品，喺各大地鐵，九鐵站及商場並得當時傳媒關注。
*2000年 同八達通公司合作，生產及銷售八達通手錶，同時亦拎到金屬外殼八達通手錶嘅設計專利。
*2010年 進軍零售業，開實體自營店，叫「億世家」。首間門店喺旺角。
*2013年 第一次參加工展會，令更多人認識「億世家」品牌。
*2017年 進軍電商平台，開拓海外市場，將業務擴展去中國內地、美國、英國、澳洲、新加坡、泰國、馬來西亞、菲律賓等。 
*2019年 推出手機應用程式，3年間App註冊會員達60萬，總會員人數高達100萬。
*2020年 全港首創電器3年3折折舊換新服務，同世界綠色組織及基督教勵行會合作，將部分回收嘅電器按狀態轉贈給有需要人士，惠及社群，其他產品則交俾環保回收商，減低堆填區壓力
*2022年5月更新售後服務，新增購買產品30日內全新任換同用咗嘅產品可以5折折舊換新。
*2022年10月 獲大品牌如麥當勞、海洋公園等邀請做主要贊助商，進一步推進品牌層次。 
*2023年 邀請咗香港視帝陳豪做代言人，並拍咗全新電視廣告。
*2023年9月 更新折舊換新服務，除咗電器，連鍋具都可享有3年3折折舊換新服務。

## 分店
目前共有34間分店。設有自家網店、HKTVmall店同price.com 店。同時亦同 Foodpanda及Deliveroo合作提供生活百貨速遞服務。

## 產品類別
廚房電器
家居電器
個人護理用品
廚具
餐桌用品
浴室用品
清潔及家務用品

## 產品評價
香港消費者委員會曾多次喺《選擇》月刊中提及億世家。其中包括：
*2023年9月消委會挑選了市面上13款具有負離子功能的風筒，並指億世家型號吹乾速度滿分，只需5分鐘就可以吹乾一塊沾咗10g水嘅試驗布。
*2022年3月 消委會測試市面各款電燒烤爐，億世家以體積較細小，表現出眾及售價較低獲得總評分較高，普遍測試均有4.5星好評
*2021年1月 消委會評測市面上15款食物壺，其中億世家嘅不銹鋼燜燒壺VPB800BK通過相關保溫效能測試，方便使用程度獲得4.5分。
*2018年消委會測試億世家YM2468BL 瑜珈墊，評分為4.5/5分 證實不含二甲基甲酰胺、多環芳香族碳氫化合物、塑化劑(BPA) 等有害物質。
*2014年1月 消委會評測市面上多款電暖氈，其中億世家嘅EB150PFT 電暖氈總評分獲得4星好評

## 參考


## 出面網頁
* 官方網頁
*
Lucky Number

《**Lucky Number**》係臺灣歌手蔡依林嘅第4張錄音室專輯，2001年7月7號開始響環球音樂同大聲音樂發行，呢隻碟由音樂人小螞蟻、李偲菘、李偉菘、陳偉同黃韻玲一齊監製。呢隻碟喺臺灣嘅銷量超過15萬張，仲獲得2001年臺灣年度唱片銷量第19名、2001年臺灣年度女歌手唱片銷量第11名。專輯入面嘅第4首歌《如果不想要》響臺灣Hit FM年度百首單曲排名第94位。

## 曲目

## 發行歷史

## 參考

## 出面網頁
*
罐裝食物

**罐裝食物**係一種通過密封嚟保存食物嘅技術，可以用金屬罐頭、玻璃罐等容器。

## 參考
露營食物

**露營食物**係專為露營而設嘅食物產品嚟，呢個食物用嘅材料同典型屋企廚房嘅係好唔同。

## 參考
食物加工

**食品加工**係將食物透過物理或化學途徑轉化做消費者可以直接用嘅形態食品產業，目的係令食材更易包裝同烹飪。

## 參考
正襯

**正襯**係種修辭手法，即係指利用次要事物某個同主要事物相同或相似嘅形象，由正面去襯托主要事物嘅某個特徵。主要事物（本體）同陪襯事物（襯體）有遞進嘅特點或者差唔多嘅情況，主要事物嘅特點更甚於陪襯事物，用襯體由正面去突出本體。

正襯嘅作用係通過對比更加鮮明噉表現主題。
2020年高雄市市長補選

**高雄市第三屆市長補選**係中華民國第三屆高雄市市長韓國瑜喺2020年6月6號經罷免案通過被撤職後所舉辦嘅選舉。呢次補選依公職人員選舉罷免法第91條規定，並經中央選舉委員會等相關部會決議，定喺同年8月15號舉行投票。呢次亦係中華民國直轄市市長於1994年改為民選以來，首次舉行嘅補選。結果由陳其邁以671,804票，70.03%嘅得票率當選，喺同年8月24號就職。

## 註


## 參考
中華掠影

《**中華掠影**》（）係香港無綫電視無綫新聞新聞及資訊部製作嘅新聞節目，報道中國大陸同台灣相關嘅新聞，內容大多來自當地電視台片段。呢個節目有三個版本，其中一個喺無綫新聞台嘅獨立節目，另一個喺《香港早晨》其中一個環節，而神州新聞台喺普通話版本。

香港其他電視台播出嘅相近類型節目包括now新聞台《首都專綫》同埋HOY資訊台《中國在線》。

## 播出時間
### [[無綫新聞台]]版本
*星期一至五09:20、13:15、16:45。
*星期六、日13:15（整合星期一至五內容播出）。
*每日凌晨02:45及04:15重播前一日內容。

2012年1月15號之前，如果星期六或日翡翠台《晚間新聞》延遲至23:45播映嘅時候，23:50一節會暫停播放。由2012年1月21號開始，即使星期六或日翡翠台《晚間新聞》延遲至23:45播映時，《中華掠影》仍然會喺23:50播放。而2014年7月20號起逢星期六、日取消23:50一節。

2013年1月2號起，節目隨互動新聞台安排提供字幕。

2013年7月8號起，節目更改片頭，名牌（namecard）底色由紅橙色改為藍綠色。

過往亦會喺星期一至五非港股交易日13:15重播，但2015年1月10號起取消。

2018年7月1號起增加凌晨02:45及04:15重播。

2019年1月15號起，TVB新聞台停播，節目只喺無綫新聞台播出。

### 直播新聞台版本
停播前播映時間：
*星期三03:00。
*星期六12:30、21:00、03:00。

2018年8月15號起，因為呢個台停播，所以節目亦都停播。直播新聞台所播出嘅係集合前三日無綫新聞台版本嘅中華掠影而所剪輯成嘅重播版本。

### [[無綫財經·資訊台]]版本
停播前播映時間：
*每日20:15。
*每日23:45。

2019年9月25號起，係無綫財經·資訊台播出，但到同年10月14號起停播。

### 《香港早晨》環節
《香港早晨》時段內08:20、08:50播出，每節只播出一個新聞。

### [[神州新聞台]]版本
普通話播出，並由明珠台普通話新聞主播任職。

## 主播
無綫新聞台版本由無綫新聞台主播主持；《香港早晨》版本由當日《香港早晨》新聞主播主持。

## 軼事
《中華掠影》雖然係獨立節目，但無綫新聞台節目表係《新聞報道》同埋《午間新聞》（星期六、日）時段內播出。但由2013年5月6號起，節目表會寫明星期一至五09:00至09:15，同埋星期六、日13:10至13:30播出「新聞報道 及 中華掠影」，之後星期一至五09:15至09:30就只播出「新聞報道」，不過09:15播出嘅係《中華掠影》，星期六、日13:10至13:30唔係播出《新聞報道》，而係13:20播出《中華掠影》。
國際標準音像製品編碼

**國際標準音像製品編碼**（）主要係用嚟標識錄音同音樂視頻錄音嘅國際標準代碼，呢個代碼由ISO 3901定義，而且係負責ISRC編碼所做出嘅標準，簡稱**ISRC**。

## 出面網頁

*ISO 3901:2001
*Technical Standards: The International Standard Recording Code at Recording Industry Association of America's Website.
*ISRC registration authority
計分板

**計分板**（scoreboard）係指競賽活動（例如球類運動或者打機）當中攞嚟記住得分嘅一塊板，廣義上可以包埋電子遊戲入面嗰啲虛擬嘅計分板。
快捷鍵

**快捷鍵**係指用電腦嗰陣攞嚟同某樣功能連接住咗嘅鍵，一撳就會用嗰種功能。
末代皇帝溥儀

《**末代皇帝溥儀**》（），係一套由意大利、英國、中國大陸合作拍攝嘅歷史傳記電影，影片講述最後一位中國皇帝溥儀嘅故事，大部份對白都係英語。史無前例喺紫禁城拍攝，動用咗一萬九千名臨時演員、仿真嘅華美宮廷服、將一部輾轉跌宕嘅近代中國史，重現喺呢位最後一個天子嘅身上。片長165分鐘，喺1987年11月20號上畫。

## 卡士
*尊龍
*陳沖
*彼得奧圖
*坂本龍一
*陳凱歌

## 攷

## 拎

*
加料感情線

《**加料感情線**》（）係套美國嘅電影，喺2000年上畫。呢套戲片長121 分鐘，票房有124,700,000 美金。

## 故仔
劇情講述一個男人十三年前去倫敦銀行實習之後發咗達，但係有短暫嘅機會去體驗如果十三年前做出唔同嘅決定，而家嘅人生又會係點。

## 卡士
*尼古拉斯基治
*蒂莉安妮
*當卓度

## 攷

## 拎
感動中國年度人物評選

**感動中國年度人物評選**係中央廣播電視總台新聞中心推出，以中國人物為主題嘅評選活動，以「感動公眾，感動中國」為口號，每年評選一次，每次一般有10名個人同一個群體當選。呢個活動被中國媒體稱為「**當代中國人的精神史詩**」。

## 歷屆獲獎者名單
;2002年
鄭培民、張榮鎖、王選、劉姝威、張瑞敏、張前東、黃崑、姚明、趙新民、濮存昕
*特別獎：三峽移民

;2003年
楊利偉、鍾南山、陳忠和、尾山宏、梁雨潤、巴金、高耀潔、達吾提·阿西木、成龍
*特別獎：衡陽武警消防兵

;2004年
牛玉儒、梁萬俊、劉翔、明正彬、任長霞、孫必干、田世國、徐本禹、袁隆平、桂希恩
*特別獎：中國女排

;2005年
叢飛、魏青剛、黃伯雲、李春燕、洪戰輝、陳健、邰麗華、楊業功、王順友、費俊龍和聶海勝
*特別獎：青藏鐵路建設者

;2006年
丁曉兵、華益慰、葉篤正、王百姓、季羨林、孔祥瑞、黃舸、霍英東、林秀貞、青島愛心群體微塵
*特別獎：中國工農紅軍

;2007年
錢學森、李劍英、鍾期榮和胡鴻烈夫婦、孟祥斌、方永剛、李麗、閔恩澤、陳曉蘭、謝延信、羅映珍
*特別獎：「嫦娥一號」衛星研製開發團隊

;2008年
唐山十三農民、武文斌、張藝謀奧運導演團隊、金晶、吉吉、「神舟七號」航天員團隊、李桂林和陸建芬夫婦、韓惠民、經大忠、李隆
*特別獎：全體「中國人」

;2009年
卓琳、宋文驄、阿里帕·阿力馬洪、薩布利亞·坦貝肯、張正祥、陳玉蓉、朱邦月、沈浩、李靈、翟墨
*特別獎：何東旭、陳及時、方招等援救落水兒童的長江大學大學生群體

;2010年
錢偉長、孫水林和孫東林兄弟、才哇、郭明義、王偉、王萬青、王茂華和譚良才、何祥美、劉麗、孫炎明
*特別獎：八位中國維和英烈、K165列車乘務組、中國志願者群體

;2011年
朱光亞、楊善洲、吳孟超、張平宜、吳菊萍、阿里木、胡忠和謝曉君夫婦、孟佩傑、劉金國、劉偉
*特別獎：白方禮們——以白方禮老人為代表的長年熱心公益事業而未能獲得感動中國榮譽的所有愛心人士

;2012年
羅陽、林俊德、李文波、張麗莉、陳家順、陳斌強、周月華和艾起夫婦、何玥、高秉涵、高淑珍
*特別致敬：公安部湄公河「105案」專案組

;2013年
黃旭華、劉盛蘭、陳俊貴、段愛平、沈克泉和沈昌健父子、格桑德吉、吳佩蘭、姚厚枝、方俊明、龔全珍
*特別獎：中國載人航天英雄集體

;2014年
於敏、朱敏才和孫麗娜夫婦、趙久富、張紀清、陶艷波、木拉提·西日甫江、肖卿福、朱曉暉、師昌緒、隴海大院
*年度致敬：抗擊埃博拉病毒中國援非醫療隊

;2015年
吳錦泉、張寶艷和秦艷友夫婦、郎平、屠呦呦、閻肅、徐立平、莫振高、官東、買買提江·吾買爾、王寬
*特別致敬：抗戰老兵、愛國僑胞

;2016年
孫家棟、張超、王鋒、潘建偉、支月英、秦玥飛、郭小平、阿布列林·阿不列孜、李萬君、梁益建
*特別致敬：中國女排

;2017年
盧永根、廖俊波、楊科璋、卓嘎和央宗、劉銳、黃大年、盧麗安、王珏、黃大發、謝海華
*特別致敬：塞罕壩林場建設者

;2018年
程開甲、鍾揚、王繼才/王仕花、馬旭、杜富國、呂保民、劉傳健、其美多吉、張渠偉、張玉滾
*特別致敬：改革先鋒

;2019年
樊錦詩、四川森林消防員、顧方舟、朱麗華、張富清、杜嵐&尤端陽、伍淑清、黃文秀、潘維廉、中國女排
*特別致敬：建立和建設新中國的奮鬥者

;2020年
張定宇、陳陸、張桂梅、萬佐成、熊庚香夫婦、王海、汪勇、謝軍、葉嘉瑩、毛相林、國測一大隊
*特別致敬：抗疫英雄

;2021年
彭士祿、楊振寧、顧誦芬、吳天一、朱彥夫、蘇炳添、陳貝兒、林婉儀、張順東李國秀夫婦、江夢南
*特別致敬：中國航天人（聶海勝、劉伯明、湯洪波）

類:感動中國年度人物
非常外父揀女婿

《**非常外父揀女婿**》（）係套美國嘅電影，喺2000年上畫。呢套戲片長103 分鐘，票房有330,400,000 美金。

## 卡士
*羅拔迪尼路
*賓史迪拿
*奧雲韋遜
*卡莉·羅查

## 攷

## 拎
非常外父生擒霍老爺

《**非常外父生擒霍老爺**》（）係套美國嘅笑片電影，喺2004年12月16號上畫。呢套戲片長110 分鐘，票房有516,600,000 美金。

## 卡士
*羅拔迪尼路
*賓史迪拿
*德斯汀荷夫曼
*芭芭拉史翠珊
*奧雲韋遜
*卡莉·羅查

## 攷

## 拎
非常外父3

《**非常外父3**》係套美國嘅笑片電影，喺2010年上畫。呢套戲片長98 分鐘，票房有310,650,585 美金。

## 卡士
*賓史迪拿
*奧雲韋遜
*謝茜嘉艾芭
*德斯汀荷夫曼
*芭芭拉史翠珊
*羅拔迪尼路
*夏菲基圖
*Blythe Danner
*Teri Polo

## 攷

## 拎
搶錢耆兵

《**搶錢耆兵**》（）係套美國嘅笑片電影，片長96分鐘，喺2017年4月13號上畫。

## 卡士
*祖兒京
*摩根費曼
*米高堅
*阿倫雅堅
*基斯杜化萊

## 攷

## 拎
烈女本色

《**烈女本色**》（）係套法國嘅電影，喺2016年5月21號上畫。呢套戲片長130 分鐘，票房有2,000,000 美金。

## 卡士
*伊莎貝雨蓓

## 攷

## 拎
蔣雪鳴

**蔣雪鳴**（）係中華人民共和國演員，喺北京出世，中央戲劇學院表演系畢業。 2012年，出演個人首部電影《畫皮2》，從而正式進入演藝圈。 2013年，主演青春校園電影《青春派》。 2014年，喺喜劇電影《警察不好當》中擔綱第一男主角甄實，之後亦喺《如懿傳》入面擔當進忠一角。
情約今生

《**情約今生**》（；英文：**Meet Jeo Black**）係套美國嘅浪漫電影，喺1998年11月13號上畫。呢套戲片長173 分鐘，票房有142,000,000 美金。

## 卡士
*畢彼特
*安東尼鶴堅斯

## 攷

## 拎
Pet Pet當家2

《**Pet Pet當家2**》（）係套2019年美國電腦動畫片，Chris Renaud執導。

## 拎

* 
* 
* 
*
Pet Pet當家系列電影

《**Pet Pet當家**》系列（英文：The Secret Life of Pets）係一系列嘅美國動畫片。

## 電影
*《Pet Pet當家》
*《Pet Pet當家2》

## 拎
* 
* 
*
鄭智化

**鄭智化**（），臺北市龍山區（今萬華區）人，籍貫福建省福州市，台灣男歌手。兩歲嗰陣患小兒麻痹症之後不良於行。出道前曾經喺廣告界工作6年半，做到1989年。代表作有《單身逃亡》、《墮落天使》、《水手》、《星星點燈》、《大國民》，因其中包含嘅勵志精神，喺1990年代初廣受歡迎到至今都廣為流傳。1999年結婚後淡出音樂界，並轉投資訊科技行業。

## 作品
### 音樂專輯

### 迷你專輯

### 單曲
* 《英雄之歌》（2004年4月）
* 《中國的孩子》（2009年4月）

## 著作
* 《私房話：『世界上只有一件事是不變的，那就是世界會變。』》，出版年：1992年11月，作者：鄭智化，出版社：台灣躍升文化，ISBN 9789576302107。
* 《墮落天使：是一首歌，也是一個真實的故事……》，出版年：1990年12月，作者：鄭智化，出版社：躍升文化，ISBN 9789576301025。

## 感情生活
鄭智化17歲時拍緊拖，但因女方屋企人反對而寫下嘅遺書，之後自殺唔成功，後來佢將遺書改寫成歌曲《別哭，我最愛的人》。

鄭智化喺1999年同張鈺雅結婚，佢哋有一個女鄭安琪。
## 事件
曾經有大陸網站謠傳鄭智化因為《大國民》一曲，俾台灣政府拉咗而絕跡台灣樂壇，甚至係俾人打斷腳。後來鄭智化澄清，自己只係轉投咗資訊科技行業；同埋佢行路唔好，係因為細個患咗小兒麻痺症。

## 參考
聖西路球場

**聖西路球場**（），係一座喺意大利米蘭嘅足球場，全名**基奧斯比·美亞沙球場**（意大利文：Stadio Giuseppe Meazza），目前係意甲球會AC米蘭同埋國際米蘭嘅主場，容量75,923人，係意大利最大嘅球場。
安聯球場

**安聯球場**（）係一座喺德國慕尼黑嘅足球場，目前係德甲球會拜仁慕尼黑嘅主場，容量係75,000人，係德國第二大嘅球場（僅次於喺多蒙特嘅）。
法蘭西運動場

**法蘭西運動場**（），係一座喺法國首都巴黎市郊聖但尼嘅足球場，呢座球場响1995年起好，係為咗迎接1998年FIFA世界盃而起，目前係法國足球代表隊嘅主場，可以容納大約八萬人，係法國最大、歐洲第八大嘅球場，同時亦係2024年巴黎奧運會、2024年巴黎傷殘人士奧運會閉幕禮嘅主場館。
羅馬奧林匹克體育場

**羅馬奧林匹克體育場**（）係一座喺意大利首都羅馬嘅足球場，目前係意甲球會羅馬同埋拉素嘅主場，容量70,634人，係意大利第二大嘅球場（僅次於喺米蘭嘅聖西路球場），亦係1960羅馬奧運嘅主場館。
聖地牙哥·班拿貝球場

**聖地牙哥·班拿貝球場**（，簡稱**班拿貝球場**）係一座喺西班牙首都馬德里嘅足球場，目前係西甲球會皇家馬德里嘅主場，可以容納大約八萬人，係西班牙第二大，歐洲第四大嘅球場。

班拿貝球場坐落響馬德里查馬丁區卡斯提亞大道，前身係新查馬丁球場（西班牙文：Nuevo Estadio Chamartín）。1944年9月5號，皇家馬德里請嚟建築師文奴·門尼奧士·蒙斯特里奧（Manuel Muñoz Monasterio）、路易·阿勒曼尼·索勒（Luis Alemany Soler）嚟起新球場，同年10月27號開始起。新查馬丁球場最終響1947年12月14號起好，嗰時場地可以容納七萬五千幾個人。1955年，為咗紀念皇馬主席聖地牙哥·班拿貝，所以改名叫「聖地牙哥·班拿貝球場」。後嚟經過一系列嘅翻新同改建，目前球場可以容納81,044位觀眾。
王子公園運動場

**王子公園運動場**（）係一座喺法國首都巴黎嘅足球場，目前係法甲球會巴黎聖日耳門嘅主場，可以容納48,712人。
魯營球場

**魯營球場**（，意思係「新球場」）係一座喺西班牙巴塞隆拿嘅足球場，目前係西甲球會巴塞隆拿嘅主場，可以容納99,354人，係西班牙同歐洲最大兼全世界第三大嘅球場。

2022年3月15號，巴塞隆拿同Spotify達成協議，喺2022年7月接受冠名做「Spotify魯營球場」。

## 歷史
### 起
巴塞隆拿以前嘅足球場只能容納6萬人，而且擴建唔到，於是巴塞隆拿足球會喺勒科茨球場附近買咗塊地來起新球場。最初球場打算叫 Estadi del FC Barcelona，但用咗更流行嘅名「魯營球場」。

1954年3月28號，球場正式動工，有幾千人由勒科茨球場去咗 La Masia de Can Planes，喺嗰度舉行咗奠基儀式。

球場喺一年後起好，但出現超支，起球場嘅錢達到2.88億pesta。通過抵押同貸款，巴塞隆拿足球會成功完成咗呢個項目，但借咗好多錢。巴塞隆拿想賣勒科茨球場嘅地來支付成本，但巴塞隆拿市議會用咗五年先至重新獲得資格，導致咗持續一段時間嘅經濟困難，最後，當時嘅國家元首、西班牙政府首腦同獨裁者佛朗哥授權對勒科茨球場嘅地重新認證，並結束咗巴塞隆拿足球會嘅危機。

球場嘅建築師係Francesc Mitjans 同 Josep Soteras，佢哋同 Lorenzo García-Barbón 合作。

1957年9月24號，球場正式啟用。

### 早年
1972年5月，魯營球場舉辦咗第一屆歐洲盃賽冠軍盃決賽，格拉斯哥流浪以3-2贏咗莫斯科戴拿模。1975年，魯營球場裝咗電子記分牌。

### 1982年FIFA世界盃
為咗迎接1982年FIFA世界盃，魯營球場喺1980年擴建，擴建增加咗22,150個新座位，令總座位容量達到71,731個，站立容量增加到49,670個，令球場總容量達到121,401個。

魯營球場係1982年FIFA世界盃主辦球場之一，喺6月13號舉辦咗落成典禮。

魯營球場係1982年FIFA世界盃主辦球場入面舉辦得最多比賽嘅球場。

### 發展
多年來，魯營球場嘅容量變化好大，開放嗰陣為106,146人，但喺1982年FIFA世界盃期間加到121,401人。

除咗係巴塞隆拿足球會主場之外，魯營仲係加泰隆尼亞隊主場。

魯營舉辦咗好多其他足球賽事，包括1989年5月24號AC米蘭同布加勒斯特星隊嘅歐洲冠軍球會盃決賽，AC米蘭以4-0獲勝。魯營球場仲舉辦咗1992年夏季奧林匹克運動會部分足球比賽，包括決賽。

1993-1994年，魯營球場翻新咗，仲將企位取消。

1998-1999年，歐洲足協將魯營球場評為五星級球場。

2022年4月28號，巴塞隆拿宣布球場會喺22-23賽季之後擴建，擴建之後喺2023年6月1號開始，而巴塞隆拿就會喺另一個球場出賽。巴塞隆拿會長話巴塞預期會喺2024年12月回歸魯營。所有工程預計喺2026年6月完成。

## 其他用途

魯營球場除咗舉辦足球比賽，仲會搞大型音樂會。1982年11月17號，教宗若望保祿二世喺魯營為超過121,500人舉行彌撒，當時佢被人授予巴塞隆拿榮譽市民。

U2亦都去過魯營球場演出。

## 參考
初戀無限touch

係由馬偉豪導演執導，陳曉東、梁詠琪、許冠英、黃偉文、馮德倫等主演嘅一部浪漫愛情喜劇，1997年3月23號喺香港上映。
美味天王

《**美味天王**》（）係香港電視廣播有限公司製作嘅時裝電視劇，亦係30週年台慶劇，1997年首播，全劇共29集，監製梁家樹。呢套劇以美食為主題，輕鬆、搞笑為主，劇中角色多，陣容龐大，大部份外景都係喺赤柱取景。佢亦同《難兄難弟》一樣，推出咗一隻原聲大碟。

佢曾經喺1999年、2003年3月、2005年1月同埋2020年1月，分別喺翡翠台逢星期一至五11:45－12:45、10:45－11:45同埋每日23:50－00:55重播同埋2015年5月喺TVB Window重播。

## 文化影響
《美味天王》被視為無綫其中一套經典嘅電視劇，喺武漢肺炎疫情初期，有人將美味天王嘅主題曲惡搞，變成『野味天王 Mamma Mia』，揶揄武漢肺炎係因為中國人食野味搞出嚟嘅大頭佛。

## 參考來源
里爾奧林匹克體育會

**里爾奧林匹克體育會**（，中文簡稱**里爾**）係法國里爾市一間足球會，喺1944年成立，而家喺法國甲組足球聯賽踢波。

## 連出去
*官方網站
看我72變

《**看我72變**》（）係臺灣歌手蔡依林嘅第5張錄音室專輯，2003年3月7號響新力音樂發行，呢隻碟由音樂人王治平、李偲菘、薛忠銘、周杰倫同黃怡一齊監製。呢張唱片主要係根據蔡依林嘅音質、唱腔、定位同潛能度身訂做，融合流行、的士高、Funk、Hip-hop同英倫搖滾等音樂風格。呢個作品令樂評人為之大讚，而且經過評價之後確認係佢定位轉型嘅關鍵作品，即係以舞曲為主導嘅音樂方向。呢隻碟蟬聯臺灣唱片銷量排行榜週度冠軍10週、臺灣同全亞洲嘅銷量分別超過36萬張同150萬張；包括2003年臺灣年度唱片銷量第2名、2003年臺灣年度女歌手唱片銷量第1名、入圍第15屆金曲獎最佳流行音樂演唱專輯獎、最佳國語女演唱人獎，音樂人鍾興民憑住專輯入面嘅歌《布拉格廣場》入圍最佳編曲人獎。

## 曲目

## 人員

**曲目 #1**
* 羅　希－結他
* 馬毓芬－和聲
* 吳聰賢－Rap
* 陳志翔－錄音師
* Johnny－錄音師
* M.E Studio－錄音室
* 摩根錄音室－錄音室
* 楊大緯－混音師
* 麗風錄音室－混音室

**曲目 #2**
* 羅　希－結他
* 馬毓芬－和聲
* 王治平－Rap
* 陳志翔－錄音師
* Johnny－錄音師
* M.E Studio－錄音室
* 摩根錄音室－錄音室
* 楊大緯－混音師
* 麗風錄音室－混音室

**曲目 #3**
* 潘清華－製作助理
* 楊君亮－製作助理、錄音師
* 林淑華－製作助理
* Jonathan Koh－結他
* 孔朝輝－小提琴
* 顧文麗－小提琴
* 陳志翔－錄音師
* Atomic Studio－錄音室、混音室
* M.E Studio－錄音室
* 沈文釧－混音師

**曲目 #4**
* 倪方來－結他
* 陳志翔－錄音師
* M.E Studio－錄音室、混音室
* 林世龍－混音師

**曲目 #5**
* 周杰倫－Rap、和聲
* 余　晉－Rap、和聲
* 蔡依林－和聲
* 楊瑞代－錄音師
* J&A Studio－錄音室
* 楊大緯－混音師
* 麗風錄音室－混音室

**曲目 #6**
* 倪方來－結他
* 馬毓芬－和聲
* 陳志翔－錄音師
* M.E Studio－錄音室、混音室
* 林世龍－混音師

**曲目 #7**
* 畢國勇－製作助理
* 馬毓芬－和聲
* 陳志翔－錄音師
* 陳文駿－錄音師
* 葉育軒－錄音師
* M.E Studio－錄音室
* 強力錄音室－錄音室、混音室
* 白金錄音室－錄音室
* 王俊傑－混音師

**曲目 #8**
* 羅　希－結他
* 馬毓芬－和聲
* 陳志翔－錄音師
* Johnny－錄音師
* M.E Studio－錄音室
* 摩根錄音室－錄音室
* 楊大緯－混音師
* 麗風錄音室－混音室

**曲目 #9**
* 倪方來－結他
* 馬毓芬－和聲
* 陳志翔－陳志翔
* M.E Studio－錄音室、混音室
* 林世龍－混音師

**曲目 #10**
* 畢國勇－製作助理
* 馬毓芬－和聲
* 陳志翔－錄音師
* 陳文駿－錄音師
* 葉育軒－錄音師
* M.E Studio－錄音室
* 強力錄音室－錄音室、混音室
* 白金錄音室－錄音室
* 黃欽勝－混音師

**曲目 #11**
* 蔡依林－和聲
* 周杰倫－和聲
* 楊瑞代－錄音師
* J&A Studio－錄音室
* 楊大緯－混音師
* 麗風錄音室－混音室

**[[薛忠銘]]－母帶後期處理製作人**

**王舒屏－母帶後期處理工程師**

**異術錄音室－母帶後期處理錄音室**

## 發行歷史

## 參考

## 出面網頁
*
摩納哥體育會足球會

**摩納哥體育會足球會**（）係摩納哥一間足球會，喺1924年成立，而家喺法國甲組足球聯賽踢波。

## 連出去
*官方網站
文學雜誌

**文學雜誌**（）泛指文學方面嘅雜誌。文學雜誌會刊登嘅嘢包括咗短篇小說、詩、隨筆同埋文學評論等嘅各種文字作品。
水飯房

**水飯房**乃香港監獄入面獨立囚室之俗稱；每間只圂一個人；（响二十世紀八十年代若干時候）以前，房中人嘅伙食只得清水同白飯，差過其他監犯，因而得名。
## 攷
聖公會蔡功譜中學

**聖公會蔡功譜中學**（， ；簡稱「**蔡功譜**」同「 **TKP** 」），係香港一間政府津貼文法男女中學，由香港聖公會喺1982年9月創辦。校舍喺香港紅磡山忠孝街101號，鄰近香港都會大學同香港房屋委員會同埋房屋署總部。學校本身擬名係「牧愛中學」，香港聖公會為咗答謝蔡世器等先翁蔡功譜得到紀念捐咗款畀校舍嘅興建而改學校名為「聖公會蔡功譜中學」。1998年開始，聖公會蔡功譜中學跟母語教學計劃而轉成中文中學到而家。

## 學校管理
### 歷任校監
* 1982年至1985年：吳繩武 牧師
* 1985年至2002年：蘇以葆 牧師
* 2002年至2019年：林昍先生
* 2019年至今：植頌匡先生

### 歷任校長
* 1981年至1992年：曾陳穗華女士
* 1992年至2012年：黎李群娣女士
* 2012年至2016年：梁少儀女士
* 2016年至今：林玉琪女士

## 學校發展

1968年9月，聖公會港澳教區所轄嘅牧愛堂，向教育司署申請建間中學 ，並喺1982年得批准籌建香港聖公會屬下第33間中學喺九龍何文田忠孝街並擬名為「牧愛中學」。跟尾承蒙蔡世器捐助經費建校等紀念先翁蔡功譜，聖公會就改間學校名成「聖公會蔡功譜中學」。 首任校監由吳繩武牧師出任。喺1982年9月初，學校因入校紙未如期簽發得到，曾經用過聖公會基心小學開課，同埋喺牧愛堂舉辦第一屆開學禮，等9月中開始先順利返到而今笪埞上堂。開辦嗰陣只有中一級八班，學生320人，另外有教師12人，實驗室技術員1人。

1983年3月30號，間學校舉行咗獻校開幕感恩崇拜，並邀請埋鄺廣傑主教主禮，並由蔡世器主持場揭幕儀式畀「蔡功譜先生紀念像」 。首批學生就喺1987年首次參加香港中學會考。同年9月，學校增設香港大學預科班，分文組同埋理組，並喺1989年首次參加香港高級程度會考。

1985年9月，吳繩武牧師離任赴海外深造，校監由聖公會西九龍教區榮休主教蘇以葆牧師接任直至2002年蘇以葆辭走校董會成員及校監兩個職，校監又由香港聖公會東九龍教區委任校董會成員林昍接任。2019年，林昍辭任校監，但保留到校董會成員職位，校監就由校董會成員植頌匡得到委任接任至今。委任校長方面，創校校長曾陳穗華喺1992年8月31號榮休，校長職務由黎李群娣女士接任。跟尾喺2014年30週年校慶期間，時任校長黎李群娣女士榮休，校長職務由當時任職喺協恩中學嘅梁少儀女士接任。由於梁少儀校長由2016年9月1號起轉去協恩中學任校長，個校長職位就改由聖公會聖三一堂中學嘅林玉琪女士接任。

聖公會蔡功譜中學創校嗰陣喺一間英文中學，但喺1998年跟教育署母語教學計劃而轉成中文中學。自2010年開始，間學校又改返新學制部分科目教學語言成英文。1996年，應學校發展，教育署將蔡功譜中學納入「第一期學校改善計劃」名單 ；除咗加建新翼大樓喺學校停車場，亦增設埋學生活動中心、教員休息室、輔導室同埋會議室。同時提供埋空調設備畀校內啲課室同埋大部分特別教室。學校校舍高六層，總共有三棟教學樓；面積八萬平方呎 。學校入便設有課室二十七間、特別室十五間，有埋兩個禮堂，兩個藝術空間，同時有埋小聖堂、學生活動中心、圖書館、英語角、英語閱讀區、校園電視台、兩個籃球場、小食部與及大型園圃「銀禧園」。另開仲設有兩間電腦室同一間英語室。2003年，學校成立咗校園電視台；透過製作資訊節目，學生嘅兩文三語同各種共通能力得到加強訓練，達成全方位學習嘅目標。

2011年，學校改革社制，取消棕社，並將棕社學生編排至其他社別。同年配合埋教育局嘅「自願優化班級結構計劃」由嗰一年度開始減收一班中一學生。跟尾喺2014年，四社改名為仁、愛、忠、誠，同年亦都首次舉辦校友銀禧日。

## 校徽釋義
聖公會蔡功譜中學嘅校徽入便有一個十字架，代表住基督教精神。梅花圖案代表中華民族。「愛」、「忠」兩個字代表緊學校校訓「忠誠為主，仁愛待人」（Faithful to God and Charitable to Man）。成個校徽嘅詮釋即係「主愛中華」。

## 課外與及聯課活動
間學校舉辦嘅課外活動約莫有60項，計有學術、服務、體育、藝術、興趣同埋宗教等。每名學生至少要參加一項活動。學生亦都會參與埋社區服務，制服隊伍有深資童軍團、童軍同紅十字會青年團。其他啲服務小組有少年警訊、公益少年團、忠愛大使小組、電視媒體製作服務組、環保大使訓練團同埋圖書館小組等。喺課餘時間學生都參加得由專業導師教授嘅管樂團、銀樂隊、敲擊樂小組、口風琴小組、無伴奏合唱小組、手鈴隊、舞蹈班同空手道班等。校內嘅「少年警訊銀樂隊」就由蔡功譜中學同埋九龍城區少年警訊喺2007至2008學年合辦而成。

## 學生會及服務組織
聖公會蔡功譜中學學生會前身係五社聯會，啲參選學生必須係嚟自同一社別。跟尾個學生會喺1998年成立，取代咗個五社聯會，係由高中部學生自組內閣，而唔使同一社別組成嘅內閣，經由全校學生一人一票噉選舉出。每一年度嘅學生會主席，都可以由學校刻埋姓名到板上喺禮堂。領袖生方面，蔡功譜中學領袖生嘅職級分3種，總領袖生（3位）、副總領袖生（6位）同埋領袖生。由2010年開始，「領袖生組長」一職易名為「副總領袖生」。每一年度嘅總領袖生，個姓名都會刻埋喺禮堂份名錄度。至於四社，蔡功譜中學而家設立咗「仁」、「愛」、「忠」、「誠」四個學社。開始校創嗰陣原本係五社制度，即「紅」、「黃」、「藍」、「綠」、「棕」，跟尾校方改革社制決定由2011年9月開始實行四社制度。由2014年9月開始，四社改名成「仁」、「愛」、「忠」、「誠」，各社啲象徵動物都加埋，分別係羊、牛、鴿子、驢。另外，學校其他啲校園組織仲包括有香港紅十字會青年團第179團、香港童軍總會九龍地域何文田區九龍第30旅 、聖公會蔡功譜中學舊生會（2008年重組咗，但冇喺社團註冊處度註冊 ）。

## 舊生
* 曾燕紅：香港首位登上珠穆朗瑪峰嘅女性  
* 何永基︰香港大學生物醫學學院副教授，澳洲青年科學家獎得主
* 姚子裕︰2014年香港十大傑出設計師得主
* 黃啟銘：香港跳繩代表隊成員、花式跳繩世界紀錄保持者之一
* 吳少明：順德聯誼總會梁潔華幼稚園校長

## 鄰近
* 紅磡警署
* 香港都會大學
* 香港培正中學
* 醫療輔助隊總部
* 香港足球總會會所
* 香港房屋委員會本部大樓
* 何文田廣場
* 佛光街體育館
* 何文田政府合署
* 土木工程拓展署大樓

## 公共交通

## 睇埋
* 香港教育

## 考

## 連出去
* 聖公會蔡功譜中學官方網頁
* 聖公會蔡功譜中學校友會
* 聖公會蔡功譜中學校長六年計劃培育自發學習者，信報，2014年2月17日
梁漢威

**梁漢威**（Leung Hon Wai，）係香港粵劇演員聯同埋曲藝導師，做過八和會館第一副主席、係前麗的電視同亞洲電視男藝員，佢喺2011年8月22號係胰臟癌復發而因病死咗，終年66歲。

## 經歷
梁漢威係喺1944年9月19號喺越南海防市出生，祖藉係廣西合浦，排行第四，有三個家姐、三個細妹。佢嘅五妹叫梁少芯，係粵劇花旦，佢老豆梁君顯係五、六十年代出名嘅電影廣告設計師。

梁漢威只有小學學歷，三年級嘅時候就好讀書，跟佢老豆去片場幫手做佈景。當時粵劇電影好盛行，佢喺片場幫手，對佢之後嘅演藝事業影響深遠。

到咗13歲，梁漢威同佢嘅大家姊喺「藝林粵劇學院」學粵劇嘅基本功，之後又跟鄧肖蘭芳學藝，同林家聲係同門師兄弟。後來喺「大龍鳳」、「慶新聲」、「慶紅佳」等大戲班打工，「二步針」（二、三線演員）做起。

1966年，只有22歲嘅梁漢威，跟新馬師曾、吳君麗、陳錦棠等大老倌去星馬登台，咁啱陳錦棠意外受傷咗，所以新馬師就叫佢頂上陳錦棠正印文武生嗰個位，佢做得好好，整個演出亦都好成功。之後佢又同好多位紅伶合作過，包括梁醒波、鳳凰女、鄧碧雲、石燕子、任劍輝、白雪仙等，喺唔同嘅前輩嗰度學咗好多嘢。

1968年，梁漢威拜容章業同黎亨做師傅，學掌板（類近西樂嘅指揮）。七十年代初期，梁漢威長駐喺啟德遊樂場嘅粵劇團，亦經常去星馬演出，奠定咗佢嘅文武生地位，當時佢嘅主要合作花旦包括吳美英、尹飛燕、梁翠芬。羅家英曾經話佢自己仲係二打六嘅時候，梁漢威已經係三路文武生。

到咗上世紀七十年代，電視嘅流行，影響咗睇粵劇嘅觀眾數目，梁漢威喺呢1976年轉投電視圈，加入麗的電視，喺1976年喺鍾景輝監製嘅《十大刺客》嗰度演孫文，喺1977年參演古裝電視劇《三國春秋》，1978年喺蕭若元編劇嘅《鱷魚淚》嗰度演盛佐才，同年又演過《變色龍》，1979年參演過當時收視率好高嘅《天蠶變》、《天龍訣》、《新變色龍》、《浣花洗劍錄》。佢喺1997年嘅電影版《南海十三郎》，同埋1999年嘅電視劇《南海十三郎》嗰度都係演薛覺先。梁漢威喺電視演出生涯當中，吸收咗唔少電視嘅編導同演出技巧，直接影響咗佢日後嘅舞台表演。

由1970年開始梁漢威，就做咗八和會館嘅理事，佢好希望培育多啲新人，喺佢嘅積極推動之下，八和粵劇學院喺1979年成立，梁漢威做副院長，將佢嘅經驗教俾新人。1980年，梁漢威獨力創辦咗《漢風粵劇研究院》，想改革粵劇，培養台前幕後嘅粵劇專業人材。2009年，梁漢威辭去八和會館副主席嘅職位，成立咗香港粵劇藝術促進會。不過，到咗2011年8月22號，梁漢威胰臟癌病發逝世，終年67歲。

## 粵劇

* 《李仙刺目》(1986年4月23號喺荃灣大會堂首演)
* 《⾦槍岳家將》(1987年1月29號喺北⻆大會堂首演)
* 《貞觀盛事》
* 《⻁符》(「港藝匯萃：千禧頌」節⽬)
* 《淝⽔之戰》
* 《楚漢爭》
* 《吳越春秋》
* 《胡雪巖》
* 《熙寧變法》
* 《烽火揚州》
* 《銅雀臺》

## 電視劇（[[麗的電視]]／[[亞洲電視]]）

* 1976年 《三國春秋》
* 1976年 《錦繡人生》之迷途羔羊 飾 阿漢
* 1978年 《追族》 飾演　文可非
* 1978年 《鱷魚淚》 飾演　盛佐才
* 1978年 《變色龍》 飾演 伍華
* 1978年 《奇兵36》
* 1978年 《浣花洗劍錄》 飾演 金祖林
* 1979年 《新變色龍》 飾演 伍華
* 1979年 《天蠶變》飾演 鄧奎
* 1979年 《天龍訣》
* 1980年 《大地恩情》 飾演 任道良
* 1981年 《女媧行動》 飾演 周卓雄
* 1981年 《大昏迷》 飾演 報界社長
* 1981年 《再會太平山》 飾演 唱南者（客串）
* 1981年 《武俠帝女花》 飾演 柳敬亭
* 1982年 《烽火情仇》 飾演 李逸安
* 1983年 《再向虎山行》 飾演 李軍長
* 1983年 《劍仙李白》飾演 孟浩然
* 1983年 《鐵膽英雄》飾演 劉川
* 1983年 《少女慈禧》飾飾演 文祥
* 1984年 《武則天》 飾演 狄仁傑
* 1985年 《八仙過海》 飾演 張果老
* 1985年 《濟公》
* 1985年《萍蹤俠影錄》 飾演 張風府
* 1986年 《秦始皇》 飾演 李斯
* 1986年 《清末四大奇案》 飾演 陳錫彤
* 1987年 《滿清十三皇朝之皇太極》飾演 范文程
* 1987年 《成吉思汗》 飾演 范繼成
* 1988年 《賽金花》 飾演 陸潤庠
* 1989年 《夜琉璃》 飾演 教授（良心）
* 1989年 《天堂夢》 飾演 朱興隆
* 1999年 《南海十三郎》飾演 薛覺先
* 2003年 《伴我同行》飾演 聶忠

## 電影

* 1995年 《驚夢魂》
* 1997年 《南海十三郎》飾演 薛覺先

## 電視綜藝節目（[[無綫電視]]）

* 1994年～1995年：「四字真言好易通」（旁白，與黃霑、唐基明合作主持）

## 參考資料

類:香港粵劇演員
類:香港電影男演員
類:前麗的電視藝員
類:前亞洲電視男藝員
類:癌死者
漢威
天晴

**天晴**，又叫**晴朗**，係指天空嘅總雲量少過30%嘅氣象現象，大部分時間都可以清楚見到太陽，若果雲量多過30%就稱為多雲，若果雲量多過95%就稱為天陰。

但係如果天晴持續得太耐亦有可能會造成天災，例如，太耐冇落雨會造成乾旱，或連日嘅高溫炎熱會造成熱浪。

## 參考
字數

**字數**係指一篇出版物有幾多隻字喺入面。

## 小說
美國科幻同奇幻作家協會嘅星雲獎根據以下呢個表嚟將小說分類：

## 參考資料
羅南基廷

**羅南基廷**（；）係一個愛爾蘭歌手、詞曲作家、電視同廣播節目主持人。佢響都柏林出世，1993年出道做Boyzone成員，原名**Ronan Patrick John Keating**。

## 音樂作品

* *[[Ronan (album)|Ronan]]*&nbsp;(2000)
* *[[Destination (Ronan Keating album)|Destination]]*&nbsp;(2002)
* *[[Turn It On]]*&nbsp;(2003)
* *[[Bring You Home]]*&nbsp;(2006)
* *[[Songs for My Mother]]*&nbsp;(2009)
* *[[Winter Songs (Ronan Keating album)|Winter Songs]]*&nbsp;(2009)
* *[[Duet (Ronan Keating album)|Duet]]*&nbsp;(2010)
* *[[When Ronan Met Burt (Ronan Keating album)|When Ronan Met Burt]]* (2011)
* *[[Fires (Ronan Keating album)|Fires]]*&nbsp;(2012)
* *[[Time of My Life (Ronan Keating album)|Time of My Life]]*&nbsp;(2016)
* *[[Twenty Twenty (album)|Twenty Twenty]]*&nbsp;(2020)
* *Songs from Home*&nbsp;(2021)

## 影視作品
*Goddess (2013) – James Dickens
*Postman Pat: The Movie (2014) – Roman, Pat Clifton (singing voice)
*Another Mother's Son (2017) – Harold Le Druillenec
*Love Child (2017) – Lawrence Faber
*PAW Patrol: The Movie (2021) - Harris (UK dub)

## 參考

## 出面網頁

* Official website
* 
* Magic Breakfast with Ronan and Harriet on Magic Radio
* Ronan Keating on Saturdays with Disney+ on Magic Radio
* Marie Keating Foundation
* Ronan Keating "This Is Who I Am" Interview – *Heat World*, June 2009
* FAO Goodwill Ambassador website
愛舞炫 盛裝舞曲精選

《**愛舞炫 盛裝舞曲精選**》（）係歌手李玟、蔡依林同莫文蔚嘅一張合輯，呢張唱片係索尼音樂響2009年10月20號發行。全部內容包括李玟、蔡依林同埋莫文蔚喺索尼音樂時期推出嘅37首歌曲。

## 曲目

## 參考
美國科幻同奇幻作家協會

**美國科幻同奇幻作家協會**（Science Fiction and Fantasy Writers of America）係美國一個科幻同奇幻作家組成嘅組織。
Born to Be a Star 超級珍藏世紀精選

《**Born to Be a Star 超級珍藏世紀精選**》係臺灣歌手蔡依林嘅一張精選輯，2004年11月12號響環球音樂同大聲音樂發行。呢隻碟收錄蔡依林喺環球音樂時期嘅29首歌曲同埋15首歌曲嘅MV。

## 曲目

## 發行歷史

## 參考
J-Game

《**J-Game**》係臺灣歌手蔡依林嘅第7張錄音室專輯，2005年4月25號開始響Sony BMG發行，呢張唱片由音樂人薛忠銘、周佳佑、王治平同埋阿弟仔一齊監製。而且融合咗流行同嘻哈、電子、舊學派、的士高、中國風等音樂元素。

呢張唱片得到咗樂評人好壞參半嘅評價，被認為係順應潮流同追求極致，但係定位模糊同缺乏個性。呢張唱片響臺灣嘅銷量超過26萬張、全亞洲總銷量超過120萬張，仲獲得2005年臺灣年度唱片銷量第2名、2005年臺灣年度女歌手唱片銷量第1名。

## 曲目

## 發行歷史

## 參考

## 出面網頁
*
住家佬

**住家佬**，又叫**住家男人**，係指結婚後全職照顧屋企、唔出去打工嘅男人，概念同住家婆相對。舊時社會傳統概念係男主外女主內，住家佬好罕見，但隨住現代社會講求兩性平等，先至開始出現住家佬。
反器材步槍

**反器材步槍**係反輕型裝甲車、雷達、UAV及人員嘅步槍，著名嘅反器材步槍有巴雷特M82A1步槍。
烏克蘭國旗日

**烏克蘭國旗日**（）係2004年開始嘅每年嘅8月23號，以前喺基輔就定喺7月24號嘅。喺現代，第一次升起黃藍烏克蘭旗係喺1990年7月24號，喺基輔市議會。喺一年半之後呢支旗被正式定為國旗。1992年以嚟，烏克蘭喺8月24日慶祝獨立日。

## 參考
艾爾登法環

**艾爾登法環**（）係 2022 年 2 月 25 出嘅一隻魂系開放世界動作 RPG，由 FromSoftware 開發、Bandai Namco 發行，而故仔就由著名美國奇幻作家佐治·R·R·馬田寫。

隻遊戲用咗黑暗奇幻嘅美學。

## 機制

***耐力**（stamina）：每個角色都會有嘅一個值，
**個角色做親乜嘢行動－例如每吓格鬥武器攻擊，或者每次用咒語... 呀噉－都要消耗一定量嘅耐力，唔同行動會消耗嘅耐力量唔同；
**一個角色唔夠耐力淨就唔能夠做嗰樣行動，
**如果一個角色乜行動都唔採取，過咗一陣之後就會開始恢復耐力；
***閃避**：隻遊戲有個閃避指令，玩家一撳閃避指令，玩家角色就會突然郁動，郁動嘅幅度啱啱好夠佢避開大部份嘅攻擊，又或者玩家一撳閃避指令，玩家角色就會喺地下翻滾一段距離（dodge roll；閃避翻滾），翻滾進行期間玩家角色會暫時進入完全唔能夠畀人打中嘅狀態；正常情況下，閃避用起嚟會受某啲限制，例如每吓閃避都要消耗若干耐力；閃避可以幾有技巧－想像玩家太早撳閃避指令，佢個角色太早做閃避同太早離開閃避嗰陣嘅無敵狀態，因而畀敵人打中。

## 故仔

呢隻遊戲被指用咗大量嘅環境敘事。

隻遊戲呈現一個虛構世界，個故仔嘅世界曾經打過一場大仗（背景故仔）；同隻遊戲作故仔嘅人選擇**唔**明文噉講呢樣嘢俾玩家知，不過佢哋喺遊戲嘅虛擬世界入面設低各種打過仗會留低嘅物件－例如係佈滿屍體嘅戰場（環境入面嘅物件）同埋俾大炮打到城牆出咗一個個大窿嘅城堡（都係環境入面嘅物件）... 呀噉；噉樣玩家唔使睇啲咩文字，齋靠睇到環境嘅嘢，就意識到隻遊戲嘅背景故仔－達致「用環境嚟表達故仔」噉嘅效果。
## 橋段

*世界樹：隻遊戲想像中嗰笪虛構大陸，以一樖叫 **Erdtree** 嘅聖樹做中心；Erdtree 極之龐大，好似成座山咁高，而且佢仲會發出閃呤呤嘅金色光芒，為大地帶嚟生命，而所有嘅生命死咗之後靈魂都會返去 Erdtree 嗰度；信奉**黃金律法**（The Golden Order）嘅人會敬拜 Erdtree，將 Erdtree 當做 **Greater Will**（大致就係佢哋嘅上帝）嘅力量嘅代表；遊戲故仔嘅主角要打低眾多嘅對手，目的係要進入 Erdtree 成為笪大陸嘅新王者。

## 睇埋
*開放世界
*環境敘事
*Yggdrasil
## 註釋

## 攷
末代皇帝 (電視劇)

《**末代皇帝**》係中國大陸1988年播出嘅電視劇，共有36集。劇本根據溥儀回憶錄《我的前半生》嘅內容編寫，展現清朝末代皇帝溥儀嘅一生。劇集由溥傑做顧問，陳道明主演。
魂系遊戲

**魂系**（）係動作 RPG 嘅一種，特點係難度高而且睇重用環境嚟講故仔。個名嚟自魂系列，最早係源自FromSoftware 2009年嘅作品《惡魔靈魂》（英文：Demon's Souls），當年作品發佈之後首輪反應麻麻哋，但幾星期之後網路上開始有遊戲社區討論遊戲，主要係因為遊戲難度相當高，非常硬核，雖然最初「勸退」唔少人，但留底繼續遊玩嘅人係鍾意挑戰成就感。

FromSorftware 雖然喺《惡魔靈魂》一作出稱唔上商業上成功，但仍然沿用核心哲學，開發咗《黑暗靈魂》（英名：Dark Souls）三部曲，亦有口碑之作《血源詛咒》（英名：Bloodborne）以及《隻狼》（英名：Sekiro），於2022年發佈嘅《艾爾登法環》更係結合咗開放世界同魂系，加上當年covid 期間好多人WFH，最後聲明大噪，令魂系由當初小眾，逐漸變成廣泛玩家關注嘅一類作品。

## 名作
*《艾爾登法環》結合咗開放世界同魂系。
## 睇埋
*電子遊戲類型
*Roguelike
*黑暗奇幻
末代皇帝

**末代皇帝**字面意思係一個朝代嘅最後一位皇帝，亦可以係：

* 中國末代皇帝溥儀。
* 末代皇帝溥儀，1987年美國、意大利、中國大陸合作拍攝嘅一部電影。
* 末代皇帝 (電視劇)，1988年中國大陸拍攝嘅一套電視連續劇。
打開你雪櫃

《**打開你雪櫃**》（）係香港電視娛樂製作嘅飲食訪談節目，由谷祖琳主持，2022年3月7號到3月25號逢禮拜一到五23:00-23:30喺ViuTV播出。節目會走訪唔同屋企睇下佢哋嘅雪櫃，又會示範用雪櫃入面嘅食材煮啲特色嘢。

## 每集一覽

## 出面網頁
*ViuTV：打開你雪櫃

## 電視節目變遷
蕭峰

**喬峰**係金庸小說《天龍八部》其中一位主角，佢同蕭遠山、慕容博、鳩摩智並稱天龍四絕。喬峰本身係契丹人，由於被漢人養大而改名，而佢嘅真名係**蕭峰**。喬峰為人正派，義薄雲天，智勇雙全，豪氣萬丈，至情至性，有情有義，幾乎集金庸小說所有男主角嘅優點於一身，係一位近乎完美嘅英雄。普遍人認為喬峰係對應天龍八部嘅天眾（帝釋天）。

## 生平
蕭峰係契丹人，佢一個月大嗰時父母為咗帶佢去探佢阿婆已經過雁門關俾中原武林圍攻，後來佢阿爸為咗殉情而將佢掟畀汪劍通，後來汪劍通同智光大師再將佢托畀喬三槐夫婦，並將佢改名喬峰。喬峰先後拜玄苦同汪劍通為師，但汪劍通一直唔放心喬峰，所以要喬峰破三大難題立七大功勞先肯讓丐幫幫主之位畀佢。後來喬峰達到佢嘅要求先成功就任丐幫幫主。由於喬峰武功高強同仁義兼備，所以江湖盛傳「北喬峰南慕容」。

後來由於伏牛派柯百歲同少林玄悲懷疑係俾慕容復殺死所要喬峰打算親自去江南去搵個水落石出以還慕容復清白。途中佢喺無錫松鶴樓認識段譽並同佢結拜做兄弟，之後佢喺杏子林同丐幫幫眾解釋兇案嘅元兇唔係慕容復。後來丐幫四長老叛變，喬峰自插四刀為長老贖罪。後來馬夫人叫徐長老請來單正、譚公、譚婆、趙錢孫同智光大師揭穿喬峰生世甚至想踢佢出幫，但喬峰唔相信並打算查個水落石出，喺佢走嗰時佢發誓一世唔會殺漢人。喺佢搵佢養父養母同師傅問佢生世時，佢哋先後俾人殺死，少林寺啲人都認為佢係殺人兇手所以打算圍攻佢，佢逃走嗰時無意間連累咗阿朱。為咗醫好阿朱，喬峰主動去聚賢莊赴約，並同昔日好友用斷義酒劃清界線，並求白世鏡代佢求薛神醫醫阿朱，之後喺聚賢莊大開殺戒，後尾佢俾黑衣人救走。佢好返嗰時打算去雁門關查探自己身世，並同阿朱喺雁門關重逢，甚至確認自己真係契丹人。由於佢俾阿朱嘅真誠打動，所以同阿朱立下塞外約。

為咗搵邊個係「帶頭大哥」，一直牽連咗十幾條人命，而佢懷疑嗰班人都係俾「大惡人」殺死。後來佢從智光大師口中得知佢身世，並用返佢真名蕭峰。後來佢喺馬夫人口中得知帶頭大哥係段正淳，並遠赴小鏡湖搵段正淳報殺父之仇，佢本身以為打死咗段正淳，點知原來嗰個段正淳係阿朱扮嘅，因為段正淳係阿朱個阿爸。喺阿朱死前，喬峰應承阿朱會代佢照顧阿紫。後來由於佢誤傷阿紫，所以佢帶阿紫去長白山搵人參，途中同完顏阿骨打同耶律洪基結為兄弟，原來佢位阿哥就係大遼皇上。後來由於佢為耶律洪基平定皇太叔之亂所以被封為南院大王。

後來蕭峰為咗救阿紫而率領燕雲十八騎上少林寺，俾莊聚賢、丁春秋同慕容復圍毆。之後再同虛竹段譽極為三兄弟大戰莊聚賢、丁春秋同慕容復三人。後來蕭峰喺少林寺同蕭遠山相認，原來佢一直所搵嘅「大惡人」就係佢阿爸蕭遠山，後來仲知道原來「帶頭大哥」係玄慈，之於三十年前雁門關之前嘅幕後主腦係慕容博。之後蕭遠山父子搵慕容博報仇，並俾掃地僧阻止，掃地僧甚至化解咗佢哋兩家嘅恩怨，最後蕭遠山慕容博出家為僧。

後來蕭峰答應佢阿爸阻止遼帝侵宋，之後佢同虛竹段譽去西夏競選駙馬。當西夏選完駙馬時，耶律洪基逼蕭峰攻宋，後來蕭峰打算跟阿紫逃出南京，點知中咗酒毒並困喺鐵籠。後來蕭峰被中原武林人士所救，並喺完顏阿骨打幫助下逃出雁門關。後來佢聯合虛竹段譽挾持耶律洪基，並以死相逼耶律洪基喺大遼三軍前拆箭立誓世唔可以率兵踏入大宋半步。後來蕭峰因為挾持皇上並認為自己愧對大遼，最終用兩枝斷箭插胸自殺。

## 武功
*丐幫
**降龍十八掌（新修版改為降龍廿八掌）
**打狗棒法
*少林
**龍爪手
*其他
**擒龍功
**太袓長拳
**排雲雙掌
**降魔掌

## 關係
*阿爸：蕭遠山
*阿媽：蕭遠山老婆
*養父：喬三槐
*養母：喬夫人
*未婚妻：阿朱
*姨仔：阿紫
*岳父：段正淳
*岳母：阮星竹
*義兄：耶律洪基
*義弟：段譽、完顏阿骨打、虛竹
*義姨仔：穆貴妃、夢姑、王語嫣（新版改為木婉清）
*師傅：玄苦、汪劍通、奚山河
*仇人：段正淳（誤認）、玄慈、慕容博

## 影視
*梁家仁（1982電視劇）
*徐少強（1982電影）
*惠天賜（1990電視劇）
*黃日華（1997電視劇）
*胡軍（2003電視劇）
*鍾漢良（2013電視劇）
*楊祐寧（2021電視劇）
Mistral

**Mistral**，直譯意思係西北風咁解，不過亦可以指

## 西北風

* 密史脫拉風
* 口頭成日講嘅「食西北風」，即無嘢食咁解，引申意思指無乜生意
* 西北風號兩棲突擊艦，法國海軍嘅一艘兩棲突擊艦
* 西北風號列車，法國國家鐵路由1950年至1982年行嘅一班長途列車
* 西北風便攜式防空飛彈，MBDA自1988年生產嘅一種地對空導彈

## 其他

* 腓特烈·密斯特拉（Frederic Mistral），法國作家，1904年諾貝爾文學獎得主
* 加芙列拉·米斯特拉（Gabriela Mistral），智利女作家，1945年諾貝爾文學獎得主
* 荷黑·米斯特拉（Jorge Mistral），西班牙男電影演員
腓特烈三世 (神聖羅馬帝國)

**腓特烈三世**（，）係神聖羅馬帝國皇帝（1452年到1493年在位），德意志國王（1440年到1493年在位），奧地利大公（腓特烈五世，1457年到1493年在位）。
鄧一君

**鄧一君**（John Tang Yat Kwan，）係前香港童星、演員，九歲時經老師介紹喺香港電台教育電視開始演出，曾參與多齣電影同埋電視劇。佢喺1994年憑《記得...香蕉成熟時》內楊醒波一角，獲提名香港電影金像獎最佳新演員獎。

2005年退出娛樂圈，喺宏利金融擔任專業理財顧問，之後獲擢升為高級分行經理，仲考到考取CFP認可財務策劃師專業資格。佢喺2006年結婚，生咗一個女鄧頌情（Kristen）。

## 參考
禮記雪糕

**禮記雪糕**（**Lai Kei Ice Cream**）係澳門一間老字號嘅冰室同雪糕品牌，喺1933年由鄺禮敬先生創辦。最初嗰陣時係推架手推車喺路邊度擺賣雪糕，後尾佢從街邊搬咗去店鋪內，喺1960年代就搬咗去望德聖母堂同水坑尾街附近一段啲荷蘭園大馬路商鋪去做直到而家重做緊。 

## 簡介同埋歷史
* 1933年，**禮記雪糕**正式創辦，初期以手推車喺路邊度擺賣雪糕。
* 1960年代，搬咗去近望德聖母堂同水坑尾街一段荷蘭園大馬路商鋪現址繼續去做落去。 
* 1970-1980年代，**禮記雪糕**創辦人唔單只研發出紅豆雪條、雪糕磚同埋雪糕三文治等出名嘅產品，而佢更家親自設計”孖辮妹”商標作為呢個雪糕品牌嘅標誌。 
* 目前，**禮記雪糕**由第三代傳承人鄺永燦先生去做，店內外充滿著懷舊同埋樸素嘅風格，而喺介紹中就話呢間鋪頭係澳門碩果僅存嘅冰室之一。 

## 著名產品
* 紅豆雪條
* 雪糕磚
* 雪糕三文治
* 雪糕杯
* 雪糕飲品（只可以堂食）
* 蛋捲（已經唔賣）

## 相關事件

### 禮記餅家告禮記雪糕案
2022年3月7號，澳門特別行政區終審法院就對一宗關於商標——「禮記Lai Kei」註冊申請上訴案作出咗裁決。系判決書到指出禮記雪糕嘅商標系由「禮記Lai Kei同埋一個細路女嘅圖像組成」，並且系享有呢個聲譽嘅商標，故此確認拒絕「相似」商標註冊嘅決定。又指，持有「禮記Lai Kei同埋一名細路女嘅圖像組成」呢個商標嘅店鋪（即：「禮記雪糕」）被「澳門特色老店評定委員會」評定咗系「澳門特色老店」，「屬澳門歷史悠久嘅店鋪同埋具有特色嘅商標，而享有聲譽嘅商標會增加消費者對相似嘅商標產生咗混淆嘅風險，因為呢個馳名商標會為消費者留低左更持久嘅記憶」。 

終審法院院長辦公室系2022年3月7號哥日公佈呢單案件嘅詳情，判左原告 (甲方，禮記餅家) 敗訴。 

## 攷

## 拎
* 禮記雪糕網頁
* 澳門特色老店 - 禮記雪糕
查理斯·愛德華·路易·約翰·斯圖亞特

**查理斯·愛德華·路易·約翰·斯圖亞特**（，）係占士七世同二世嘅孫仔，斯圖亞特王朝嘅王位覬覦者，1766年到1788年係詹士黨領袖，自稱查理斯三世。
查理斯·愛德華·史超活

**查理斯·愛德華·史超活**可以係：
*查理斯·愛德華·路易·約翰·斯圖亞特，占士七世同二世嘅孫仔
*查理斯·愛德華·奧古斯都·馬克西米利安·斯圖亞特，查理斯·愛德華·路易·約翰·斯圖亞特嘅外孫
*查理斯·愛德華·史超活，1810年出世，密芝根州政治人
*查理斯·愛德華·史超活，1850年出世，維珍尼亞州政治人
國際英文語料庫

**國際英文語料庫**（）係一個好出名嘅英文語料庫，搵勻嗮世界各地超過 20 個以英文做官方語言一部份嘅國家或者地區，每個國家地區嘅英文語料都係儲咗當地啲人講英文嘅錄音，仲有係用當地啲人用英文寫嘅隨筆、書信、學術文同新聞報道等嘅多種文字材料；到咗 2022 年，ICE 對包括嘅每個國家地區都最少有 1,000,000 字咁長嘅材料（**大型**）。

## 攷
語料庫語言學

（）泛指靠語料庫嚟做嘅語言學研究，係語言學嘅重要一環：語言學定義上就係研究語言，而要研究一樣嘢，就實要攞大量屬嗰個類嘅事物嚟做樣本－語料庫正正就能夠提供大量嘅語言材料，而語言學家攞住一隻語言嘅語料，就可以分析（例如）嗰隻語言嘅文法。

## 語料庫

語料庫（text corpus）係其中一種最常用最重要嘅語言數據來源。一個語料庫會係一嚿大型有結構嘅語言資源，一隻語言嘅語料庫會包含大量屬嗰隻語言嘅錄音同文字。舉個例說明，國際英文語料庫（International Corpus of English，ICE）就係一個好出名嘅英文語料庫，ICE 搵勻嗮世界各地超過 20 個以英文做官方語言一部份嘅國家或者地區（包括香港），每個國家地區對應嘅英文語料都係儲咗當地啲人講英文嘅錄音，仲有係當地啲人用英文寫嘅隨筆、書信、學術文同新聞報道等嘅多種文字材料；到咗 2018 年，ICE 對包括嘅每個國家地區都最少有 1,500,000 字咁長嘅材料（**大型**）。

語料庫嘅設計好有技巧，要用好多方法特登整到方便人用，例如：
*數據做好嗮啲事前處理
***大細**：語料庫基本上就係為語言學同相關嘅研究提供語言樣本，而樣本通常係愈大愈好嘅；一個語料庫嘅大細通常會用入面啲語料嘅總字數嚟計，字數愈高個語料庫就算係愈大，（假設第啲因素不變）個語料庫愈大就愈有用；例如到咗 2020 年，牛津英文語料庫（Oxford English Corpus；一個描述廿一世紀初嘅英文嘅語料庫）總字數有成 21 億字咁多。
***近期**：語言文字係會隨時間而演變嘅，例如潮流用語等嘅現象就反映咗語言嘅演變；因為噉，如果一個語料庫啲數據唔夠近期，就會搞到研究者攞唔到最新嘅資訊，例如想像有位 AI 研究者想寫一隻曉同人傾偈嘅傾偈機械人，但佢用嘅語料庫數據唔夠新，冇近 10 年嘅數據，就會搞到隻機械人唔識用近 10 年嘅潮流用語－做唔到自然嘅傾談。喺實際應用上，語料庫仲會同啲語料標明埋每件語料係源自咩年份嘅，方便用家判斷嗰件語料係咪啱用。
***廣泛**：一般認為，語料庫最好能夠包含唔同類嘅語料，例如牛津英文語料庫同國際英文語料庫都既會包含用英文寫嘅文字，又會包括啲人講嘢嘅錄音；除此之外，唔同情境下寫字同講嘢都會唔同，例如新聞報導、散文故仔同學術文之間就有相當嘅差異，而啲人「喺正式場合講嘢」同「喺一般日常屋企人之間講嘢」又會好唔同，國際英文語料庫等嘅語料庫都有諗到呢一點，所以喺搵語料用嗰陣會包含唔同嘅料，會有新聞報導、虛構故仔同學術文等嘅多種唔同材料；而且仲會有埋搜尋器噉嘅功能，方便做 NLP 嘅人可以輕易噉摷自己想要嘅料嚟用。
*中繼資料（metadata）：中繼資料係指「描繪數據嘅數據」，係語料庫不可或缺嘅一環；例如家陣有一份語料，份語料係篇隨筆，篇隨筆入面嘅字就係數據本身，而中繼資料就係指描述呢件數據嘅數據－包括係描述篇文嘅作者、字數、出嘅年份同埋出處... 呀噉；中繼資料喺好多分析上都好有用，例如描述啲數據「係咩年份出」嘅中繼資料就可以幫手分析隻語言隨時間嘅變化。
... 呀噉。

## 睇埋
*自然語言處理
## 註釋

## 攷
J9 新歌＋Party精選

《**J9 新歌+Party精選**》係臺灣歌手蔡依林嘅第2張混音專輯，2004年11月12號開始響新力音樂發行，呢隻碟收咗蔡依林喺新力音樂時期嘅8首歌曲重混版本同埋2首新歌。仲獲得臺灣唱片銷量排行榜最高成績第2名、2004年臺灣年度唱片銷量第30名。

## 曲目

## 發行歷史

## 參考
花蝴蝶

**花蝴蝶**（）係臺灣歌手蔡依林嘅第10張錄音室專輯，2009年3月27號響華納音樂同天熹娛樂發行，呢隻唱片由阿弟仔、馬毓芬、李偲菘同李偉菘一齊監製。

呢隻唱片響臺灣嘅預購量超過12萬張，而且係臺灣史上預購量最高嘅唱片。呢隻唱片響臺灣銷量超過21萬張、全亞洲嘅總銷量超過100萬張，仲獲得2009年臺灣年度唱片銷量第1名。

## 曲目

## 人員

**曲目 #1**
* 沈聖哲－執行製作
* 小　安－結他
* 楊依惠－人聲效果
* 阿弟仔－和聲編寫
* 蔡依林－和聲
* 陳文駿－錄音師
* 王俊傑－混音師

**曲目 #2**
* 林淑華－執行製作
* Derek Chua－結他
* 陳秀珠－和聲編寫、和聲
* 葉育軒－錄音師
* 陳伯豪－混音工程師
* 方志學－混音製作助理
* 高　男－混音製作助理

**曲目 #3**
* 沈聖哲－執行製作
* 阿弟仔－和聲編寫
* 蔡依林－和聲
* 陳文駿－錄音師
* 王俊傑－混音師

**曲目 #4**
* 林淑華－執行製作
* 蕭賀碩－和聲編寫、和聲
* 葉育軒－錄音師
* 陳伯豪－混音工程師
* 方志學－混音製作助理
* 高　男－混音製作助理

**曲目 #5**
* 沈聖哲－執行製作
* 小　安－結他
* 阿弟仔－和聲編寫
* 蔡依林－和聲
* 周湯豪－和聲
* 陳文駿－錄音師
* 王俊傑－混音師

**曲目 #6**
* 倪方來－結他
* 馬毓芬－和聲編寫、和聲
* 鐘國泰－錄音師、混音師

**曲目 #7**
* 沈聖哲－執行製作
* 阿弟仔－和聲編寫
* 蔡依林－和聲
* 陳文駿－錄音師
* 樊乃綱－混音師

**曲目 #8**
* 倪方來－結他
* 馬毓芬－和聲編寫、和聲
* 蔡依林－和聲
* 鐘國泰－錄音師、混音師

**曲目 #9**
* 李偉菘－混音製作人
* 林淑華－執行製作
* Martin Tang－結他
* 蕭賀碩－和聲編寫、和聲
* 葉育軒－錄音師
* 陳伯豪－混音工程師
* 方志學－混音製作助理
* 高　男－混音製作助理

**曲目 #10**
* 沈聖哲－執行製作
* 阿弟仔－和聲編寫、和聲
* 蔡依林－和聲
* 陳文駿－錄音師
* 樊乃綱－混音師

**陳天佑－母帶後期處理製作人**

**Yasuji Yasman Maeda－母帶後期處理錄音師**

**Tsubasa Yamazaki－母帶後期處理錄音助理**

## 發行歷史

## 參考

## 出面網頁
*
Ruby字元

**Ruby字元**（）係一種替代漢字標音嘅方法，佢通常位於東亞文化圈語言嘅表意文字嘅上面或者係右面，譬如中文漢字、日文漢字、韓文漢字噉。

## 例
**以下係「[[東京]]」響日文拼音顯示出嚟嘅注音：**

**以下係「[[台北|臺北]]」響注音符號同漢語拼音顯示出嚟嘅注音：**

**以下係「[[韓國]]」響諺文同韓國羅馬字表記法顯示出嚟嘅注音：**

**以下係「[[河內]]」響越南國語字顯示出嚟嘅注音：**

## 睇埋
*
*

## 延伸閱讀
*
查理斯·愛德華·奧古斯都·馬克西米利安·斯圖亞特

**查理斯·愛德華·奧古斯都·馬克西米利安·斯圖亞特**（，），詹士黨領袖查理斯·愛德華·路易·約翰·斯圖亞特嘅外孫。1800年到1806年響俄軍服役，最高做到中校。一生到訪歐美多國，有兩任老婆，冇仔女。
長不大

**長不大**可以係指：
*香港歌手何韻詩歌曲《長不大》，收錄喺佢嘅《梁祝下世傳奇》專輯。
*香港歌手吳雨霏歌曲《長不大》，收錄喺佢嘅《Lady K: Transformation》專輯。
*心理上未成長嘅成人（睇：彼得潘綜合症）
Lady K: Transformation

《**Lady K: Transformation**》係香港歌手吳雨霏喺2008年7月16號推出嘅第三張個人專輯，由金牌娛樂發行，共收錄11首歌，主打歌係《最後一秒鐘》。

## 曲目

# Lady K
# 最後一秒鐘
# 麗池舞會
# 思想態度
# 分手要狠
# 不如不愛
# 未來的人
# 貪新棄舊
# 射燈在此
# 天橋交匯處
# 長不大

## 部分記事
* 呢隻碟其中一首歌《長不大》嘅MV係喺赤柱圖書館拍攝。

## 參考
最後一秒鐘

**最後一秒鐘**可以係指：

* 台灣雙人男子組合九澤CP歌曲《最後一秒鐘》，電視劇《無神之地不下雨》片頭曲。
* 香港歌手吳雨霏歌曲《最後一秒鐘》，收錄喺佢嘅《Lady K: Transformation》專輯。
Show Your Love演唱會 卡拉OK

《**Show Your Love演唱會 卡拉OK**》（）係臺灣歌手蔡依林嘅第2張現場影音專輯，2001年5月10號開始響環球音樂同大聲音樂發行。呢隻碟收咗蔡依林喺2001年2月25號由臺灣板橋市臺北縣立體育場第一運動場舉辦嘅「Show Your Love演唱會」現場表演內容。

## 曲目

## 發行歷史

## 參考
純真年代 1999－2001全記錄

《**純真年代 1999－2001全記錄**》（）係臺灣歌手蔡依林嘅一張精選輯，2003年3月14號響環球音樂同大聲音樂發行，呢張唱片主要係收錄蔡依林喺環球音樂時期嘅30首歌曲。

## 曲目

## 發行歷史

## 參考
Project WAO女生團結音樂節元年

**Project WAO女生團結音樂節元年**（）係歌手林憶蓮、張惠妹、蔡健雅同那英聯合舉辦嘅一個公益巡迴演唱會，而且分別喺2014年4月20號同9月3號響臺灣同香港舉辦。呢個演唱會主要係幫助社會受虐少女為主題，呼籲大眾關心社會各類弱勢群體。演唱會主題曲《We Are One》由歌手林憶蓮、張惠妹、蔡健雅同那英合唱。

## 場次

## 睇埋
* 林憶蓮
* 張惠妹
* 蔡健雅
* 那英

## 參考
愛最大·其實我們都一樣！婚姻平權公益演唱會

**愛最大·其實我們都一樣！婚姻平權公益演唱會**（）係一場由臺灣群星為支持臺灣「婚姻平權」法案通過而共同舉辦嘅公益演唱會，呢個演唱會喺2016年8月1號開始響臺北小巨蛋舉行，由上引娛樂主辦、源活娛樂製作。

## 演出者
* 張惠妹
* 小S
* 蔡依林
* 蕭亞軒
* 田馥甄
* 楊丞琳
* A-Lin
* 羅志祥
* 蕭敬騰
* 蘇打綠
* 林憶蓮
* 阿信
* 瑪莎
* Hush
* 劉若英
* 家家
* 蔡康永（開場引言）

## 演出曲目
#他舉起右手點名（蘇打綠）
#下雨的夜晚（蘇打綠）
#牆外的風景（蘇打綠）
#瀟灑小姐（蕭亞軒）
#讓愛飛起來（蕭亞軒）
#最熟悉的陌生人（蕭亞軒）
#一次幸福的機會（蕭敬騰）
#善男信女（蕭敬騰）
#當愛已成往事（蕭敬騰、林憶蓮）
#Better Man（林憶蓮）
#傷痕（林憶蓮）
#全城熱愛（羅志祥）
#心臟噴血（小S）
#Imagine（小S、吳青峰）
#小茉莉（楊丞琳）
#想幸福的人（楊丞琳）
#我（楊丞琳）
#位置（A-Lin）
#答案（A-Lin）
#Beautiful（A-Lin）
#同一個答案（Hush、瑪莎）
#擁抱（家家、阿信、瑪莎、Hush）
#傷心的人別聽慢歌（家家、阿信、劉若英、瑪莎、Hush）
#日常（田馥甄）
#小幸運（田馥甄）
#不一樣又怎樣（蔡依林）
#愛神（蔡依林）
#迷幻（蔡依林）
#舞孃（蔡依林）
#愛無赦（蔡依林）
#明瞭（田馥甄、蔡依林）
#維多利亞的秘密（張惠妹）
#火（張惠妹）
#你是愛我的（張惠妹）
#前進烏托邦（張惠妹）
#彩虹（張惠妹）

## 製作
*主辦單位：上引娛樂
*製作單位：源活娛樂
*售票單位：拓元售票

## 參考
無神之地不下雨

《**無神之地不下雨**》（），係三鳳製作喺2021年推出嘅末日神話愛情影集。由新晉導演洪子鵬執導，金鐘獎編劇簡奇峯同埋新人編劇程雲佳、蘇冠禎執筆，曾之喬、傅孟柏、顏毓麟主演，柯佳嬿、鄭元暢友情演出。喺2020年12月8號舉行演員陣容發布記者會，2021年3月16號舉行殺青宴，2021年10月17號起喺愛奇藝同埋華視主頻首播，隔週六喺八大戲劇台聯播。呢套劇得到台灣文化部影視及流行音樂產業局補助新臺幣2,100萬元。

## 參考
Atlantis: The Lost Empire

《**Atlantis: The Lost Empire**》係美國迪士尼動畫電影《迷失帝國：阿特蘭蒂斯》嘅電影原聲大碟，發行日期係2001年5月21號。

## 曲目
藍色飛揚

《**藍色飛揚**》（）係2004年百事可樂嘅廣告主題歌曲。呢首歌係香港音樂人林夕填詞、杜自持作曲，2004年5月31號響新力音樂發行。

## 背景同發行

2004年4月19號，媒體表示郭富城、鄭秀文、周杰倫、蔡依林、陳冠希同埋F4九個百事可樂代言人飛往約旦拍攝全新百事可樂廣告。呢個廣告嘅籌備時間長達10個月，而且以電影手法製作，費用超過港幣1億元；佢哋九個代言人亦喺廣告入面以古裝英雄嘅造型出現。呢首由音樂人林夕填詞、杜自持作曲嘅《藍色飛揚》分別喺香港同臺灣兩地用咗11天時間完成錄製，Rap部分即係由陳奐仁演唱。同年12月17號，百事發行合輯《百事音樂風雲榜》收錄咗周杰倫、蔡依林同F4六人共同演唱嘅版本。

## 現場表演
2004年5月31號，九個代言人出席香港會議展覽中心所舉辦嘅「百事藍色飛揚IX星匯 Blue Legend首播記者會」，而且喺活動現場演唱《藍色飛揚》。

## 曲目
**CD**
# 《藍色飛揚》－3:56

## 參考
百事音樂風雲榜

《**百事音樂風雲榜**》（）係一張群星合輯，呢張唱片係索尼音樂響2004年12月17號發行。全部內容包括2003年到2004年嘅華語排行冠軍曲。

## 曲目

## 參考

## 出面網頁
*
Don't Stop Karaoke

《**Don't Stop Karaoke**》係臺灣歌手蔡依林嘅一張影音專輯，2000年7月11號響環球音樂同大聲音樂發行。呢隻碟分做三個版本，DVD版收錄專輯《1019》同《Don't Stop》中嘅17支MV，VCD版收錄專輯《1019》同《Don't Stop》中嘅12支MV，2VCD版除咗收錄VCD版中嘅12支MV之外仲加埋《1019我可以演唱會 實錄伴唱》嘅內容。

## 曲目

## 發行歷史

## 參考
理性體

一個**理性體**（rational agent）喺做決策嗰陣，實會作出能夠令自己效益有咁大得咁大嘅決擇。
俄烏戰爭

**俄烏戰爭**係一場喺2014年開始，由俄羅斯發動對烏克蘭嘅侵略戰爭。2014年，俄羅斯派遣不明武裝分子侵略並佔領烏克蘭嘅領土克里米亞，操縱烏克蘭境內頓巴斯少部分地區嘅親俄武裝分子發動叛亂，成立畀烏克蘭官方列為恐怖組織嘅傀儡政權頓涅茨克人民共和國同盧甘斯克人民共和國，並企圖武裝侵佔整個頓巴斯地區，隨後烏克蘭政府為保衛頓巴斯地區安全而對親俄叛亂武裝分子展開反恐行動，引發頓巴斯地區嘅長期戰爭。2021年底，俄羅斯開始喺俄烏邊境屯兵，企圖恐嚇烏克蘭。2022年2月21號，俄羅斯宣佈承認頓涅茨克人民共和國同盧甘斯克人民共和國，同時俄羅斯軍隊喺未經烏克蘭同意下進入頓巴斯地區。2022年2月24號，俄羅斯對烏克蘭發動全面侵略戰爭。

## 註


## 參考
J-Top 冠軍精選

《**J-Top 冠軍精選**》係臺灣歌手蔡依林嘅一張精選輯，2006年5月號響Sony BMG發行。呢隻唱片收錄咗蔡依林喺新力音樂時期嘅21首歌曲、4首歌曲的MV、1部紀錄片同埋2首之前未發表過嘅歌曲。呢隻唱片獲得臺灣唱片銷量排行榜週度第1名嘅最高成績；銷量超過10萬張，仲獲得2006年臺灣年度唱片銷量第5名。

## 曲目

## 發行歷史

## 參考
超級星光大道

《**超級星光大道**》（）係臺灣嘅一個歌唱真人騷節目，呢個節目係2007年1月5號到2011年3月13號響臺灣中視播出，陶晶瑩主持。

## 節目獎項
* 2007年：第四十二屆金鐘獎「娛樂綜藝節目獎」。
* 2007年：第四十二屆金鐘獎「娛樂綜藝節目主持人獎」（陶晶瑩）。
* 2008年：1月14號：廣電基金2007年「第四季優良電視節目」綜藝類節目。
* 2008年：第四十三屆金鐘獎「娛樂綜藝節目獎」（提名）。
* 2008年：第四十三屆金鐘獎「娛樂綜藝節目主持人獎」（陶晶瑩）（提名）。
* 2009年：第四十四屆金鐘獎「綜藝節目獎」（提名）。
* 2009年：第四十四屆金鐘獎「綜藝節目主持人獎」（陶晶瑩）（提名）。
* 2010年：第四十五屆金鐘獎「綜藝節目獎」（提名）。
* 2010年：第四十五屆金鐘獎「綜藝節目主持人獎」（陶晶瑩）（提名）。
* 2011年：星加坡 e樂大賞2011「星和視界人氣亞洲綜藝節目獎」。

## 參考

## 出面網頁
* 金星娛樂官方網站
* 超級星光大道官方部落格（第一屆）
* 超級星光大道官方部落格（第二屆）、（第五屆）同（第六屆）目前改版為第六屆
* 超級星光大道官方部落格（第三屆）同（第四屆）
* 超級星光大道官方部落格（第七屆）
講自由

《**講自由**》（英文：***On Liberty***）係政治哲學書，初版1859年出版，由苗莊雪著，講解自由原則要義。呢本書提出原則調解社會權力同個人自由。

呢本書喺政界同學術界影響深遠，直到而家仲有出版商印刷。呢本書係英國自由民主黨象徵，主席就職儀式會拎住呢本書。不過，呢本書畀部分學者批評，唔夠清晰界定個人自由範圍同社會權力邊界。

## 粵語翻譯
劉康譯：《講自由》（倫敦：劉康出版社，2022年），ISBN 9781739728564。

## 參考
逸林酒店

**逸林酒店**（）係香港九龍佐敦一座酒店，喺茂林街2號。

## 史
逸林酒店前身係雅達行。2010年，鄧成波用咗1.2億港元買入雅達行，再翻新成酒店。2013年，鄧成波再以4.3億港元賣出逸林酒店。2020年，逸林酒店以2.6億易手。

## 參考
金雀花王朝

**金雀花王朝**（House of Plantagenet）係一個源自法國安茹縣嘅王室家族，喺1154至1485年統治英倫。

## 睇埋
*蘭卡斯特王朝
*約克王朝
聲林之王

《**聲林之王**》（）係臺灣嘅一個歌唱真人騷節目，呢個節目由黃路梓茵做聲林大使，蕭敬騰、林宥嘉做首席導師，教唱導師宋念宇，飛行導師係楊丞琳、潘瑋柏、A-Lin、徐佳瑩、庾澄慶、陳嘉樺、信、羅志祥同埋魏如萱等知名歌手擔任。

## 節目大綱
《聲林之王》由兩位指標性導師林宥嘉（樹）、蕭敬騰（獅子）領軍，每集仲邀請一位飛行導師進行評選，同樣選秀出身嘅背景，更加希望搵到一個好聲音，令到大眾可以對音樂歌唱節目產生熱情同期待。

## 比賽結果

## 導師

## 播出時間

### 首播

## 獎項紀錄
### 金鐘獎

## 參考

## 出面網頁
*
*
*－ETtoday
*－台視
*－中天
小孩不笨系列

**小孩不笨**係星加坡製作嘅影視作品，諷刺星加坡社會時弊同星加坡教育嘅弊病，小學同中學嘅華文科喺家長同學生眼中只係並唔重要嘅閒科，由梁智強自編、自導、自演。

## 電影
*小孩不笨，2002年星加坡電影
*小孩不笨2，2006年星加坡電影
*小孩不笨3，2024年星加坡電影

## 電視劇
*小孩不笨 (電視劇)，2002年星加坡電視劇，電影版改編
*小孩不笨2 (電視劇)，2006年星加坡電視劇，延續電影版故事
小孩不笨

《**小孩不笨**》（）係一部2002年嘅星加坡電影，由星加坡電影人梁智強自編、自導、自演。

## 劇情簡介
三個讀書成績都唔好嘅小學生劉國彬、洪文福、Terry喺被編入EM3呢種「後段班」之後，小小嘅心靈先至逐漸感受到殘酷嘅現實社會對小學生亦冇優待。老師睇唔起佢哋、俾其他同學嘅輕視同埋父母嘅期望都令到佢哋非常苦悶，三個人喺一齊之後成為咗最好嘅朋友。國彬嘅媽媽畀佢好大壓力，因為劉媽媽深受到自己冇文憑喺工作唔能夠有晉升機會，唔希望個仔第時都好似佢噉，因此對國彬進行嚴厲嘅管教，國彬好有畫畫天份，但係國彬媽媽一啲都唔重視。文福嘅媽媽因為老公坐監，一個人努力支撐家庭而冇時間去管教佢，採取嘅係放任自流嘅態度。但係好勝嘅文福俾喺就讀EM1嘅表哥刺激之後激起自尊心，發誓一定要證明自己嘅能力。Terry喺有錢人家度出世，做事冇主見，所有嘢都聽晒阿媽話，過嘅生活亦係一團糟。佢哋嘅父母亦有一堆事情，國彬嘅爸爸喺廣告公司一直得唔到認同，因為老闆同客戶都相信外聘人才，唔信本土人。Terry嘅爸爸因為競爭對手嘅緊逼而生意日漸下滑，搵到廣告公司嘅創意亦冇乜效用。新嚟嘅女老師並唔歧視EM3嘅同學，鼓勵佢哋要努力，發揮特長。喺老師嘅鼓勵之下，三個學生都有唔同嘅進步。但係國彬嘅成績依然並冇太大嘅起色，喺電視睇到有細路因為成績唔好而自殺嘅消息，因而自己都有自殺嘅念頭。後嚟因為警察攔阻先至救返一命，父母亦覺得搞成噉都好無奈。Terry俾佢爸爸以前嘅員工綁架，文福為咗救佢亦俾歹徒一齊綁走。逃脫嘅國彬倚靠自己嘅畫畫專長將犯人嘅樣貌逼真畫咗出嚟，對於營救佢哋起到關鍵作用，Terry同文福最後成功逃走出嚟。國彬嘅媽媽由於患病需要換骨髓，喺老師嘅號之召下，所有同學同家屬都一齊驗血希望搵到合適嘅骨髓。最終Terry嘅骨髓符合要求，但係佢嘅父母反對，但喺佢嘅堅持之下終於做咗骨髓移植手術。國彬嘅爸爸為咗答謝佢哋，專登為Terry爸爸生產嘅肉乾做咗全新創意嘅凘告，亦令到佢哋嘅生意渡過難關。經過一系列嘅事情，文福嘅成績有咗顯著嘅進步，Terry亦終於學識自己獨立思考，而國彬因為畫畫方面嘅天份將會到美國深造。

## 演員表

## 出面網頁
*
*
小孩不笨2 (電視劇)

《**小孩不笨2**》（），係星加坡新傳媒電視2006年製作嘅電視連續劇，延續同名電影劇情。故事講述三個學生嘅家庭壓力，探討嘅係星加坡教育制度弊病，包括星加坡學生唔重視華語問題等。故事以滑稽嘅方式表達普遍家長對仔女嘅錯誤管教方式，並透過兩個中學生（楊學謙、成才）嚟表現出少年人喺青春期嘅戀愛情節同反叛期嘅心理。

## 劇情簡介
自從劉成才嘅爸爸過身之後，成才返到學校讀書，佢下定決心努力讀書，回報爸爸嘅愛。喺符老師嘅鼓勵之下，佢亦參加咗學校嘅武術學會，正面噉發揚中華武術。

Tom（楊學謙）同埋Jerry（楊學強）兩兄弟嘅屋企亦有咗變化，爸爸Steven被派去上海工作，媽媽秀梅辭咗雜誌編輯嘅工作，做特約記者，以方便自己喺屋企照顧兩個仔同奶奶，母兼父職嘅佢面對教育仔女嘅問題，婆媳相處上，有時亦會遇到頗為困難嘅問題。

成才將組屋出租，賺取零用錢，Tom邀請成才喺佢屋企度住。成才唔想寄人籬下，亦擔心Tom嘅媽媽唔鍾意佢。於是，Tom嘅細佬Jerry開始出主意，設局令到媽媽答應呢件事。點知事情弄巧反拙，鬧出笑話，好彩已經受感動嘅秀梅，最後邀請成才一齊住，令到成才無限感激。

屋企多咗一個冇關係嘅成員，摩擦自然就多咗。首先，女傭Yati對成才大細超，陽奉陰違，唔肯幫成才清理房間、洗衫，唔單止睇唔起成才，亦將做錯嘅事推到成才身上，令佢成日俾人屈。嫲嫲愛孫心切，對成才雖然亦疼愛，都難以避免大細超，好嘅嘢都留畀自己嘅孫，導致Tom對嫲嫲不滿，嫲孫起咗爭執。懂事之後就冇同女人相處過嘅成才，束手無策，好彩學校嘅年輕老師郝樂天傳授同女人相處嘅秘笈，先至令到Tom同成才慢慢開啟咗佢哋嘅心。

郝樂天老師係E世代人類，活潑開朗，同班學生都冇鴻溝，提倡賞識教育嘅佢，最唔鍾意說話傷害人。學校裏面嘅英文Miss陳潔對佢有好感，擺明追求佢，唔識得拒絕人嘅郝樂天非常為難，甚至請班學生幫忙向陳潔表態，點知重搞到陳潔更誤會郝樂天亦都對佢有意思。

一向古板嘅符大炳老師同郝老師頻密接觸之後，亦受到郝老師嘅影響，開始接受新事物，更體會到賞識、器重一個人嘅爆發力。符老師毛遂自薦義務幫忙為Jerry同成才補習華文，經常到Jerry屋企。秀梅同符非常投契，成為咗好朋友，符更時常幫忙處理楊家男人做嘅粗重事務。時常到Jerry屋企嘅老闆娘，成才嘅監護人對嫲嫲危言聳聽，誤會秀梅同符老師關係親密，搞咗一場小風波，好彩得到班細路嘅幫忙，先至得以平息。

班上同學晶晶活潑可愛，令到Tom同成才都情不自禁鍾意咗佢。有性格嘅晶晶對佢哋兩個都唔係太有意思。好奇嘅Jerry無意中發現咗成才對晶晶嘅情意，成才亦知道原來Tom亦鍾意晶晶。兩個好朋友，開始互相嫉妒，友誼面臨考驗。最後兩個決定各自向晶晶表態，結果佢哋發現原來自己自作多情，晶晶只將佢哋當作好朋友。晶晶話佢兩個知，佢哋重讀緊書，應該專心放喺學業上，要出招比劃，應該放喺學習場上，唔好枉廢青春歲月。令到Tom同成才兩個非常感動，決心努力讀書。

## 出面網頁
*小孩不笨2官方網址
小孩不笨 (電視劇)

**小孩不笨**（英語：****）係星加坡新傳媒電視2002年製作嘅電視連續劇，共18集，改編自同名電影，主要演員亦係原版電影嘅原班人馬。呢套電視連續劇曾經喺中國大陸（中國中央電視台）、香港（無綫電視翡翠台同鳳凰衛視）等地嘅中文電視頻道中播出。同原版電影唔同嘅係，呢套電視連續劇裏面用到嘅語言只有：華語（國語）、英語。原版電影中有大量閩南語，因為星加坡嘅語言政策，唔可以喺免費電視節目中出現。

## 劇情簡介
《小孩不笨》係一套諷刺社會嘅喜劇片，故事講述四個小學生（追加咗EM1學生心潔）嘅升學壓力，探討嘅係星加坡教育制度嘅弊病，包括從1991年開始實施嘅小學能力分班、星加坡華人對華語唔重視問題等。故事透過四個細路畀觀眾睇出星加坡政府嘅教育政策點樣影響社會上每個人嘅生活。

電視劇獨有嘅角色心潔，係對文福互有好感嘅EM1學生，出身喺醫生世家嘅佢，經常出現一個叫做美美嘅「敵人」，後嚟證實呢個人根本唔存在，而係佢喺精神分裂之下出現嘅幻覺。

## 出面網頁
*《小孩不笨》翡翠台官方網站
小孩不笨2

《**小孩不笨2**》（）係一部2006年嘅星加坡電影，由星加坡電影人梁智強自編、自導、自演。係2002年電影《小孩不笨》嘅續集，內容諷刺星加坡教育同多數家長對仔女嘅錯誤管教方式嚟喚醒社會大眾。

## 劇情簡介
15歲嘅Tom（李創銳 飾）同8嘅Jerry（梁文宗 飾）喺星加坡嘅中產階級出世，父母都忙住工作賺錢，平日缺少溝通，以為只要喺物質上滿足佢哋就已經足夠，又唔知道細路更需要嘅係父母嘅關愛同賞識。另一方面，Tom嘅同學成才（洪賜健 飾）亦同佢嘅爸爸（黃奕良 飾）同樣都有溝通上嘅問題。出身卑微嘅成才爸爸，由於自己曾經誤入歧途，所以唔想成才步上自己嘅後塵，對成才寄予厚望，希望佢能夠有出息，好好讀書，但係成才嘅成績偏偏強差人意，令佢極為心痛。佢係個冇學識嘅粗人，以為對成才拳打腳踢就係最好嘅管教方法，結果令到成才對爸爸更加抗拒。

## 演員表

## 睇埋
*小孩不笨2 (電視劇)

## 出面網頁
*電影官方網站
*
*
給

《**給**》係徐佳瑩嘅第6張創作專輯，喺2022年6月3號開始預購，2022年6月22號正式發行，由徐佳瑩同陳君豪一齊擔綱專輯製作人，葛大為擔任專輯製作統籌，亦係繼《心裏學》專輯後，徐佳瑩經歷結婚生仔等人生大事，睽違4年半再推出嘅個人第6張錄音室專輯。專輯首波主打歌曲係《準明星》，係首曲風為復古Disco嘅唱跳歌曲，喺2022年6月1號派台首播，6月3號數碼上線，打破自身以往專輯首波主打歌係抒情歌曲嘅形象。

## 曲目

## 音樂錄影

## 銷售情況
#### 週榜

## 獎
### 金曲獎

### 其他

## 參考

## 出面網頁

* 《給》亞神音樂專頁
苗莊雪

**苗莊雪**（**John Stuart Mill**，），又譯**約翰·史超域·米爾**，係英國哲學家，出名研究效益主義同自由主義。

## 著作
*《效益主義》
單次同多次繁殖

喺生物學上，**單次繁殖**（）同**多次繁殖**（）係兩套相對嘅繁殖策略：如果話隻物種係「行單次繁殖」嘅，即係話呢隻物種啲典型個體係頂櫳生一次後代，生完就會死嘅；而如果話隻物種係「行多次繁殖」嘅，就係指隻物種啲典型個體成世有得生好多次後代都得。事實表明，呢兩套策略喺進化上都係可行嘅。

## 單次繁殖物種
好似八爪魚就係行單次繁殖嘅物種。喺交配咗一次之後，啲八爪魚公會進入加速嘅衰老而死亡，而啲八爪魚乸喺生咗蛋同守完啲蛋（一路唔食嘢，守到啲仔女出世為止）之後就會監生餓死。雖然噉做係會搞到阿爸阿媽死亡，但原則上又同時會令生態系入面多咗嘅空間同資源畀啲仔女生存。事實係生態學研究指，行單次繁殖嘅物種往往可以一次生大量嘅仔女－例如八爪魚雖然繁殖一次就死，但每次繁殖都閒閒哋生到數以萬計嘅後代。

## 多次繁殖物種
好似人類、貓同狗就係行多次繁殖嘅。喺呢啲物種當中，一對典型嘅父母一世可以生多次細路，而且每次生嘅後代數量唔多－貓同狗每次頂櫳生嗰幾隻後代，人就係每次通常生一兩個，而且唔會話生完父母就死。事實係，哺乳類差唔多冚唪唥都係行多次繁殖嘅。

## 睇埋
*R/K 選擇理論
*一年生植物
*多年生植物
*食物鏈
*物競天擇

## 文獻
*Fritz, R.S.; Stamp, N.E.; Halverson, T.G. (1982). "Iteroparity and semelparity in insects". *The American Naturalist*. 120 (2): 264-68.

## 註釋

## 參攷
費迪南·哈布斯堡

**費迪南·哈布斯堡**（，）係奧地利賽車手，哈布斯堡王朝首領第一順位繼承人。

## 名
哈布斯堡嘅全名係「**費迪南·茲沃尼米爾·馬里阿·巴爾圖斯·凱特·米哈爾·鄂圖·安塔爾·巴納姆·李安納·馮·哈布斯堡ー洛林**」（德文：Ferdinand Zvonimir Maria Balthus Keith Michael Otto Antal Bahnam Leonhard von Habsburg-Lothringen）。由於佢響克羅地亞受洗，所以畀人賜名叫「Zvonimir」，係跟據克羅地亞國王嚟起。

身為哈布斯堡-洛林家族嘅第一順位繼承人，佢畀人叫做「奧地利嘅費迪南·茲沃尼米爾大公」（德文：Erzherzog Ferdinand Zvonimir von Österreich）。由於奧地利共和國響1919年頒佈嘅《》，所有皇室頭銜、權利都響當年畀人廢除，所以呢啲稱呼都係未畀官方承認。另外，佢響法律上嘅姓係「哈布斯堡-洛林」（德文：Habsburg-Lothringen），而唔係「馮·哈布斯堡-洛林」（德文：von Habsburg-Lothringen），因為《廢除貴族法》唔畀貴族同佢後人用「馮」（德文：von）呢個作為貴族嘅身份象徵。

## 早年
費迪南·哈布斯堡1997年6月21號響奧地利薩爾斯堡出世，係王朝首領卡爾·馮·哈布斯堡同收藏家法蘭絲卡·提森-博內米薩共同嘅第二個細路，有個家姐艾蕾諾爾（Eleonore）同細妹格洛麗亞（Gloria），亦係奧匈帝國最後一位皇帝卡爾一世嘅曾孫。艾蕾諾爾響2020年同比利時賽車手熱羅姆·丹布羅西奧結婚，熱羅姆自然係費迪南嘅姐夫。

同年9月20號佢響克羅地亞薩格勒布由樞機弗蘭喬·庫哈里奇施洗，教父母分別係細叔基奧格·哈布斯堡、、同埋。

由於阿媽淨係識得講英文，所以佢自細就接受英文同德文嘅教育。父母響2003年分居。佢跟住屋企人響2004年搬到維也納，入讀。

## 賽車生涯

### 卡丁車
佢響8歲嗰陣同老豆一齊去睇卡丁車比賽，之後佢就對卡丁車產生興趣，14歲開始參加卡丁車比賽，加入奧地利車隊Speedworld Academy，賽車號係62。跟住佢又參加ROTAX初級賽、下奧地利冠軍賽、匈牙利冠軍賽、ROTAX DD2級賽等等。

### 雷諾方程式
自2014年開始玩雷諾方程式。佢分別參加過雷諾方程式2.0歐洲盃、雷諾方程式2.0北歐盃、雷諾方程式1.6北歐盃，攞過唔錯嘅成績。

### 豐田系列賽
響2015年1月同2月，佢參加咗響紐西蘭搞嘅，分別攞到第11名同第5名。

### [[三級方程式]]

2015年，佢第一次參加，響兩場比賽入面打入頭十。2016年，佢加入Drivex車隊參加西班牙F3錦標賽，攞到季軍。

2016年11月，佢參加個人第一次澳門格蘭披治大賽車，不過響第6圈退出。2017年佢再次參加，響最後一圈同卡馬拉（Sérgio Sette Câmara）激烈對抗，雖然哈布斯堡最後成功超越卡馬拉，但響轉入水塘北角彎嗰陣炒車令到賽車嚴重受損，最終只能以第4名完成賽事。

2017年正式升級到三級方程式，響比利時斯帕站攞到冠軍，以1勝、4次登上頒獎台嘅成績攞到年度第7名。

2018年參加國際汽車聯盟歐洲三級方程式錦標賽，但表現未好似2017年咁理想，淨係上過一次頒獎台。

### DTM
2019年，佢同R-Motorsport II簽約，參加（DTM），最終攞到年度第18名。2020年再次參加DTM，上過一次頒獎台，最終排名年度第10。

### 耐力賽
2020年，佢同Mahle Racing參加勒芒24小時虛疑耐力賽，最終排名第46位。

2021年佢加入G-Drive Racing車隊，仲參加，最終同隊友、一齊得到LMP2組總冠軍。同年佢又參加咗地通拿24小時耐力賽，代表 High Class Racing出賽，隊友有羅拔古必察、Dennis Andersen同Anders Fjordbach，不過因為波箱故障而未能完成比賽。

2021年2月，佢加入W Racing Team車隊，參加世界耐力錦標賽。響同年11月同隊友羅賓·夫林斯、一齊攞到LMP2組總冠軍。哈布斯堡亦成為第一位響世界耐力錦標賽中獲得LMP2冠軍嘅奧地利人。

## 榮譽
*   (Bronze Military Service Medal)
*  騎士 (Knight with Collar of the Order of the Golden Fleece)
*  騎士 (Knight of the Order of St. George (Habsburg-Lorraine))

## 攷
中二病

**中二病**（），又叫做**初二病**，係源自日本嘅流行語，泛指一種自我認知心態，用嚟形容一啲經常自以為是噉活喺自己世界、做出自我滿足嘅特別言行，或賦予自己一啲自認為有型嘅特性但同時稚氣未脫嘅人。呢啲情況據稱經常喺中學二年級發生，所以叫做「中二病」。一般常見嘅中二病患者係將幻想類小說同埋動畫入面常見嘅題材加上自我概念嘅修改所製造出嘅規則，套用喺自己同現實身上。

## 註
SMU

**SMU**可以係指：

* 南方衛理公會大學（英語：Southern Methodist University，簡稱：SMU）
* 新加坡管理大學（英語：Singapore Management University，縮寫：SMU）
蘇秦

**蘇秦**（，前382年－前284年），己姓，蘇氏，字****，係戰國時期嘅縱橫家同外交官。

## 睇埋
*張儀
家族榮耀

《**家族榮耀**》（），係優酷同寰亞傳媒集團合作拍攝製作嘅劇集，由張智霖、楊茜堯、李彩華、羅子溢、黃浩然、熊黛林、郭政鴻、梁靖琪、于洋、陳曼娜、陳明君同埋余安安主演，羅嘉良特別演出，監製梁家樹、陳德修，總共30集，每集唔連廣告約45分鐘。

呢套劇安排響優酷、myTV SUPER、TVB Anywhere同無綫電視翡翠台播。

## 睇埋
*《家族榮耀之繼承者》

## 出面網頁
*
飛虎3壯志英雄

《**飛虎3壯志英雄**》（），又叫《**飛虎之壯志英雄**》，係邵氏兄弟同優酷合作拍攝製作嘅劇集，邵氏飛虎系列劇集嘅第三輯，但故仔同角色都同頭兩輯《飛虎之潛行極戰》同《飛虎之雷霆極戰》無任何關連。套劇由苗僑偉、黃宗澤、吳卓羲、張兆輝、馬德鐘、郭晉安、梁競徽、蕭正楠、姚子羚、陳瀅、陳豪、蔡思貝、蔡潔、朱晨麗、陳煒同王敏德主演，監製樂易玲、查傳誼、李惠民同劉佳莉，總共30集，每集唔連廣告約45分鐘。呢套劇安排響優酷、TVB Anywhere同無綫電視翡翠台播。

## 出面網頁
*
射龍門

**射龍門**係華人常見嘅啤牌遊戲，玩家人數冇限制。玩法係由玩家抽三隻牌，如果第三隻牌嘅點數響頭兩隻牌之內就係贏，響頭兩隻牌之外就係輸，同頭兩隻牌其中一隻一樣就輸雙倍。
惠施

**惠施**（****，約前370年－前310年），尊稱**惠子**，係中國戰國時期嘅一位名家代表人物同埋哲學家。

惠施嘅著作冇流傳到落嚟，因為噉佢嘅哲學思想淨係通過第啲人嘅轉述先畀後人所知。其中最重要嘅係佢嘅老友莊子度提到同佢有啦掕嘅思想。

## 《魚樂之辯》
魚樂之辯，係指莊子同惠施嘅一次辯論。呢次辯論以河中嘅鯈魚係咪好開心，同埋雙方點知條魚係咪開心做主題。

### 原文

### 粵文
莊子同惠子（惠施）嚟到濠水條橋樑上面。莊子話：「鰷魚喺度自由自在噉游緊，呢種就係魚嘅快樂啊！」惠子話：「你唔係魚，你點知條魚係咪開心？」莊子話：「你唔係我，你點知我唔知條魚係咪開心？」惠子話：「我唔係你，本身就唔知道你（知道乜嘢）；而你本身就唔係魚，你唔知道條魚係咪開心係周全嘅（判斷）。」莊子話：「唔該返返去原本嘅問題。你問『你點知條魚係咪開心』呢句話，表示你知道我知道魚係開心嘅之後先問我（知道嘅方法），我（嘅方法）係喺濠水上面（觀察之後）先知道嘅。」

## 睇埋
*莊子
何曉輝

**何曉輝**係香港醫生，多年來任職伊利沙伯醫院，又做過急症科醫學院院長同副行政總監，曾經就一啲香港重大事件向公眾解釋醫院有關工作。

## 獲得獎項
喺2018年，佢獲頒申訴專員嘉許獎公職人員獎。

## 醫護工作記事
佢喺伊利沙伯醫院算係管理層，除咗醫院以內嘅工作之外，亦曾經喺2012年同香港海關分享醫學上點樣處理體內藏毒疑犯，又曾經支持2016年樂施毅行者活動。

### 1996年嘉利大廈大火事件
1996年嘉利大廈大火事件嘅時候，好多傷者都送咗去伊利沙伯醫院，而佢當時係伊利沙伯醫院嘅急症顧問醫生，曾經向解釋點樣做好災難救援應變。

### 2022年武漢肺炎香港第5波疫情
2022年武漢肺炎香港第5波疫情，令公立醫院急症室同殮房爆滿，有長者懷疑因為等唔到上病房，就死咗喺急症室，連遺體都滯留，要急建冷氣貨櫃停屍。

伊利沙伯醫院喺3月9號改為專門接收武漢肺炎病人，同日下午伊院舉行員工座談會解釋安排，何曉輝喺發言嘅時候落淚，一度哭不成聲，又提到好多醫護捱得好辛苦，要當場其他人安慰。事後，有其他醫護向記者講到，佢好有經驗，做過嘉利大火都喊到咁，可想而知佢壓力有幾大。

## 政治立場
佢係親中派，曾經同埋盧寵茂、謝德富、唐國隆、周伯展、李繼堯等著名醫學界人士聯署反佔中，當中聯署內容形容爭取民主嘅佔領者係癌症，又支持警察執法。基於佢嘅立場，去到2022年佢因為武漢肺炎疫情落淚嘅事被廣泛報道嗰陣，有一啲連登網民反而對何曉輝揶揄。

### 選舉經歷
喺2016年選舉委員會醫學界界別分組選舉，佢係選賢11團隊成員，但未能當選。

## 參考
羽生結弦

**羽生結弦**（，）係日本男子花式溜冰運動員，2014年同2018年攞過兩次冬季奧運男子單人花式溜冰金牌，2022年轉型做職業溜冰手。

## 出面網頁
囍

**囍**（）係個漢字，又叫**雙喜**（），喺漢字文化圈入面，通常用喺結婚，意思係對男女兩家都係喜事，所以用兩個「喜」字。

## 相簿

File:Double_Happiness_Lantern.JPG|「囍」字燈籠
File:宋氏祖居 02.jpg|宋慶齡祖居文昌、海南門環上嘅「囍」字
File:Hall of China 04.JPG|清代囍字瓷瓶
File:Blue and White Yi Bowl.png|飯碗蓋中央飾有福壽雙喜（壽）符號，嚟自韓國朝鮮王朝
File:Vietnamese wedding decoration.JPG|越南婚禮裝飾，雙喜臨門
File:Forbidden City art collection pic 6.jpg|紫禁城嘅坤寧宮，中國傳統婚禮裝飾，前面係雙喜字
File:Wedding-invitation-cards.jpg|帶有「囍」字嘅中式婚禮請柬
File:Red bomb.jpg|中式婚禮請柬，中間有「囍」字
File:Songhy.jpg|雙喜裝飾
File:HK 海怡半島 South Horizons 住戶俱樂部 Residents Club Chinese 囍 wedding teawave Jan-2013.JPG|中式婚禮茶具，上面有雙喜字
File:Chinese wedding tea.jpg|中式婚禮茶具
File:HK TST night Nathan Road Park Lane Shopper's Boulevard Sept-2012 Chow Sang Sang gold.JPG|香港金飾雙喜字
File:Chinese Restaurant Wedding Reception.jpg|中式傳統婚宴，中間有雙喜裝飾
File:HK_History_of_HK_Museum_Wai_Lee_Man_Bakery_Double_Happiness_Wooden_Box_Package_in_red.JPG|「囍」字餅盒
File:HK_Double_Happiness_Safety_Matches_2s.jpg|雙囍火柴


## 睇埋
*福字
*壽

類:中華文化
類:東亞傳統文化
李煌 (大清)

**李煌**（），字**栯堂**或**郁堂**，係大清政治人，昆明人氏，嘉慶廿二年（1817年）考中進士，官至戶部左侍郎、禮部左侍郎。
射波

**射波**係足球比賽入面球員將個波踢向龍門嘅行為，如果踢得入就攞到分。

## 其他意思
利安奴·美斯於2024年2月4日在香港大球場「射波」，意思即係未能為表演賽上陣咁解。

## 參考資料
聲林之王2

《**聲林之王2**》（）係臺灣嘅一個歌唱真人騷節目，呢個節目係《聲林之王》第二季。呢個節目嘅主持人係黃路梓茵 Lulu（花仙子），首席導師係蕭敬騰（獅子）同埋林宥嘉（樹），而且每一集仲有唔同歌手做飛行導師。

## 播出時間

### 首播

### 重播

## 製作團隊
*總監製：王令麟、王偉忠、馬詠睿
*總製作人：詹仁雄、李國強、林有慧
*監製：王珮馨
*專案策劃：汪柏仰、林凌媺、廖翊涵
*製作人：周力康、謝皓倫
*藝人統籌：陳柏勳
*策劃：林紀妡、劉育燕
*執行製作：黃宇君
*後期導演：李俊德
*後期：李政達
*外景導演：許軒綸、紀彥伯
*商務導演：王維琪、謝宜達
*製作統籌：張皓偉
*製作群：陳筱妍、王亮瑜、曾逸瑄、謝巧妍、張宛睨
*音樂總監：黎明鑫（阿火）
*現場演奏聲林樂隊：結他：黎明鑫（阿火）、鋼琴鍵盤：袁偉翔、林柏光、 鼓：李定楠、貝斯：林宏宇、打擊樂器：江尚謙、 電腦編成：林鉑堅
*現場音效：徐偉銘
*音樂執行：陳冠宇
*剪輯：陳奕伶、陳怡君
*後期剪輯：郭介森
*視覺設計：林晨、王雅璇
*錄音師：陳志翔
*混音師：柯嘉森
*錄音助理：黃宇凡
*錄音室經理：七塊
*後期音效：斐聲歐弟
*聽打：婁姐
*整體視覺：深度設計
*創意總監：陳青琳、燒肉放題
*專案執行：陳思宇
*美術指導：陳青琳 
*3D美術設計師：侯怡佩、成邦威
*公關行銷：陳星瞳、曾珮玟、黃子偉、徐禎皓、張力天、謝雅淳、戴于竣、林宛儀、邱青鈺、許逸群
*社群行銷：林蕙娟、陳俐潔
*製播平台：洪思驊、盧芳盈、林椿蓉
*技術開發：陳鴻志、郭阜泰、陳宏昇、黃振國、白巧宜、溫成、施昀庭
*業務行銷：顧守成、黎嘉雯、劉軍鳳、許朝欽、郭又慈、李珮婕、王靖雯
*硬體統籌：必應創造
*成音：必應創造
*視訊工程：必應創造
*攝影工程：年代網際事業股份有限公司
*現場指導：鄭洛華
*助理導播：李宜珊
*導播：吳佩諭
*燈光設計：必應創造
*舞台設計：必應創造
*製作公司：金星娛樂、量子娛樂

## 聲林七強比賽曲目

## 導師

## 相關活動

## 獎項紀錄
### 金鐘獎

## 參考

## 出面網頁
*
*
*－ETtoday
*－台視
*－中天
蘭卡

**蘭卡**（ / ）可以指：

;
*，印度嘅一個城鎮。
*，大乘佛教嘅一部經典。
*斯里蘭卡，南亞嘅一個島國。
*斯里蘭卡島，斯里蘭卡嘅主島。

;
*蘭卡 (澳洲女歌手)，本姓「」。
*，斯洛伐克嘅一個村落。
*臺灣一間知名甜品店，位於臺中市西屯區。

## 參考
派拉蒙通訊

Paramount Communications(譯名:派拉蒙傳播)(前身為Gulf and Western Industries-海灣與西部工業)[1][2]喺1934年創立。呢間公司擁有派拉蒙電影、電視、家庭影片同音樂出版部門。

1983 年，Gulf and Western 開始咗重組過程，將公司從一個由多重行業嘅子公司組成的企業轉做一間更專注喺娛樂同出版嘅公司。

1989 年，Gulf and Western Industries改名，叫做Paramount Communications。

1994 年 2 月，Viacom公司喺同QVC進行了五個月的較量後，以 97.5 億美元買低Paramount Communications 50.1% 嘅股份，喺7月完成合併。當時，Paramount Communications嘅控股公司包括派拉蒙影業、 New York Rangers、 New York Knicks同Simon & Schuster出版社。該交易早喺1989年就已經計劃好，當時呢間公司仍然叫做Gulf and Western Industries。 

Paramount Communications嘅控股喺1994年被Viacom公司收購同埋合併，而家，同名嘅繼承者派拉蒙環球持有呢間公司嘅娛樂資產，呢間公司嘅網站名稱同頁面都轉做派拉蒙環球嘅官方網站。

## 出面網頁
[1]Paramount
[2]https://en.wikipedia.org/wiki/Paramount_Pictures#1989%E2%80%9394:_Paramount_Communications
經理人公司

**經理人公司**（）主要係幫藝人（包括唔限於歌手、演員同埋YouTuber）安排工作行程嘅機構。佢哋嘅任務即係幫手安排演唱會、記者會、解決關公災難、搞宣傳呀噉，如果喺呢間公司做嘢嘅員工就係經理人。
陷阱音樂

**陷阱音樂**（）係Hip hop音樂入面嘅其中一種，佢喺1990年代初期開始流行。而trap呢個名響亞特蘭大俚語嘅意思，即係一間販賣毒品嘅住宅。

## 參考
2019年FIFA世少盃

**2019年FIFA世少盃**係第15屆FIFA世少盃，2019年10月26號到11月17號喺巴西搞，最後巴西隊贏咗。

## 參賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### 小組第三名

### 淘汰賽

#### 十六強賽

#### 半準決賽

#### 準決賽

#### 季軍戰

#### 決賽

## 總排名

## 參考


## 出面網頁
*
姚凱祿

**姚凱祿**，係臺灣詞曲作家，其子為地板舞舞者姚璇辰。

## 填詞作品
*李恕權 －  《每次都想呼喊你的名字》
*姜育恆 － 《分離是更多的相聚》
*劉文正 － 《鏡中的人》
*劉文正 － 《男孩氣的女孩》
*林良樂 － 《你的痕跡》
*黃鶯鶯 － 《星夜的聯想》

## 作曲作品
*李恕權 － 《每次都想呼喊你的名字》
*李恕權 － 《喜歡你》
*李恕權 － 《風中的楓》
*張學友 － 《絲絲記憶》
*曹松章 － 《春風的話》
*蔡國權 － 《就此分手》
*劉文正 － 《生活複制品》
*劉文正 － 《鏡中的人》
*李碧華 － 《愛的語言》
*黃鶯鶯 － 《星夜的聯想》

## 電影音樂
*《我們都是這樣長大的》

## 參考
扯蝦

**扯蝦**（）或者**扯哮**，係喺唞氣過程度產生嘅尖鋭嘅喘氣聲。一個人係噉扯蝦通常係由於呼吸道嘅某啲部分縮細咗或者畀嘢塞住咗，亦可能係呼吸道入面嘅氣流速度提高咗。而會令人扯嗮蝦嘅病通常係哮喘，但亦都有可能係肺癌、充血性心力衰竭 同某啲心臟病嘅症狀。

## 睇埋
*哮喘
*好難唞氣
*唞唔到氣

## 攷
Poul Dehnhardt

**Poul Dehnhardt**係丹麥填詞人同鼓手。佢係The Walkers樂隊嘅成員。

## 作品
*《Sha-La-La-La-La》

## 參考

## 出面網頁
*
*